Minuri/sinhala-corpus-wikipedia huggingface dataset:
ගෝලාකාර පන්දුවක් සමග සංසන්දනයේදී මෙය යොමුකිරීමට පහසු වන අයුරින් සකසා ඇත
ඉතිහාසය  

රිචාර්ඩ් ලින්ඩන් සහ බර්නාඩෝ සොලානෝ යන අය රග්බි පාසල සදහා  අතින් මසමින් ලෙදර් ආවරණ සහ සූකර මුත්‍රාශය යොදාගනිමින් රග්බි පන්දු නිර්මාණය කරන ලදී
රග්බි පන්දුවේ ලාක්ෂණික හැඩය සූකර මුත්‍රාශයේ හැඩයට බෙහෙවින් සමානකම් දරන අතර  මීට පෙර නිර්මාණය කරන ලද රග්බි පන්දු අණ්ඩාකාර හැඩයකට වඩා වියලි මිදි ගෙඩියක හැඩයකින් යුක්ත විය
ආරම්භයේ සිට රග්බි පන්දුවේ හැඩය සූකර මුත්‍රාශයේ හැඩය සමග විශාලත්වයෙන් විවිද අයුරින් සකසුණි
වසර 1870ව දක්වා වූකර මුත්‍රාශයේ අන්තර් කපාටයකින් නිර්මාණය කරන ලද ගෝලාකාර පන්දුවකින් රග්බි ක්‍රීඩාව පවත්වා ඇත
වසර 1870දී රිචාර්ඩ් ලින්ඩන් විසින් රබර් යොදාගනිමින් එහි සුනම්යතාවය උපයෝගී කරගනිමින් පන්දුවේ හැඩය ගෝලාකාර සිට බිත්තරයක හැඩය දක්වා  අනුක්‍රමයෙන් වෙනස්වන අයුරින් පන්දුව නිර්මාණය කරන ලදී
වසර 1892දී රග්බි පාපන්දු ආයතනය විසින් අණ්ඩාකාර හැඩය අනිවාර්ය හැඩය ලෙස අනුමත කරන ලදී
මෙම ක්‍රමානුකූල පැතලිවීම වසරින් වසර නොනවත්වා සිදුවන ලදී
මෙම රසායනික සංස්ලේශිත රග්බි පන්දුවල ආරම්භය නියමාකාරයෙන් කාලගුණ වෙනස්වීම් අනුව නිර්මාණය වන ලදී
සෙල්ලම් කරනු ලබන මතුපිට තෙත්නම් රසායනික සංස්ලේශිත පන්දුව භාවිතා කරන අතර එයට හේතුව වන්නේ එයට ජලය අවශෝෂණය නොවීම සහ බර නොවැඩිවීමයි
අවසානයේදී ලෙදර් පන්දුව සම්පූර්ණයෙන් ක්‍රීඩාවෙන් ඉවත් කරන ලදී
රග්බි සංගමය 

රගර් ක්‍රීඩාව සඳහා යොදා ගන්නා බෝලය රගර් බෝලය ලෙස හදුන්වන අතර එය දීර්ඝ ගෝලාකාර ප්‍රධාන වශයෙන්ම ඉලිප්සීය හැඩයෙන් යුක්ත වේ
සාම්ප්‍රදායිකව එය දුඹුරු සත්ව සමෙන් සාදා තිබෙන අතර,වර්තමානයේ  එය නොයෙක් වර්ණයන්ගෙන් හා මොස්තරයන්ගෙන් නිපදවයි. රගර්  බෝලය 28-30 cm දිගකින් හා 58-65 cm පමණ වටප්‍රමණයකින් යුක්ත වන අතර බර 410-460 g පමණ වේ
සහ මෙයට 65.7 - 68.8 kPa (9.5–10.0 psi) ප්‍රමාණයක් හුලං පිරවීම සිදුකරයි
1980 වර්ෂයේදී, ජලය කාන්දු වන සත්ව සමෙන් සාදන ලද රගර් බෝලය වෙනුවට ජලය කාන්දු නොවන කෘතීම ද්‍රව්‍යයන්ගෙන් නිපදවන ලද රගර් බෝල යොදා ගන්නා ලදී
2007 රග්බි ලෝක කුසලානය සදහා ගිල්බර්ට් සිනර්ජි නම් රග්බි බෝලය යොදාගන්නා ලදී
රග්බි ලීගය  

රග්බි ලීගය සදහා හුලන් පුරවන ලද දීර්ඝ ගෝලාකාර හැඩයක් සහිත පන්දුවක් යොදාගනී
කෙසේ නමුත් තරගය සඳහා යොදා ගන්න රගර් බෝලය අදාළ ප්‍රමාණයෙන් හා හැඩයෙන් යුක්ත නොවේ නම් තරග තීරක විසින් තරගය වහා නවතනු ලැබේ
සාම්ප්‍රදායිකව මෙය දුඹුරු පැහැති සත්ව සමෙන් යුක්ත වූ අතර වර්තමානයේ රගර් බෝලය කෘතීම ද්‍රව්‍යයන්ගෙන් හා විවිධ  වර්ණයන්ගෙන් හා මොස්තරයන්ගෙන් නිපදවනු ලැබේ
උසස් තරගාවලියන් හිදී ප්‍රේක්ෂකයන්ගේ පහසුව තකා  ළා පැහැයෙන් යුත් පන්දු අනිවාර්යයෙන් භාවිතා  කළයුතු වේ,එමගින් ඔවුනට පහසුවෙන් පන්දුව දැකීමට  හැකියාව ලැබේ
රග්බි ලීගය සඳහා භාවිතා කරන රගර් බෝලය ''අන්තර්ජාතික ප්‍රමාණය''හෝ ''ප්‍රමාණය 5'' ලෙස හදුන්වන අතර එය ආසන්න වශයෙන් 27cm  දිගකින් හා 60cm  වටප්‍රමාණයකින් යුක්ත වේ
කුඩා ප්‍රමාණයේ පන්දු කනිෂ්ඨ අනුවාදයෙන් යුත් තරඟ සඳහා යොදා ගනී
පූර්ණ ප්‍රමාණයෙන් සමන්විත බෝලය 383 හා 440 g අතර බරකින් යුක්ත වේ
රග්බි ලීගය ඇමෙරිකානු රග්බි පාපන්දු වලට වඩා විශාල වන අතර රග්බි සංගම් පාපන්දු වලට වඩා යන්තමින් රග්බි ක්‍රීඩාව කෙරෙහි යොමුකර ඇත
ඕස්ට්‍රේලියානු ජාතික රගර් ලීගය භාවිතා කරනුයේ ස්ටීඩන්  සාදන පන්දුය එමෙන්ම යුරෝපියානු සුපිරි ලීගය   භාවිතා කරනුයේ රයිනෝ රග්බි  විසින් සාදන ලද පන්දුය
යම් අවස්ථා වලදී ස්ටීඩන්  යන නාමය රගර් බෝලය හැඳින්වීමට භාවිතා කෙරේ
විශේෂ යාත්‍රා බලඝණය(SBS) () ශ්‍රී ලංකා නාවික හමුදාවේ විශිෂ්ඨතම විශේෂ බලකා ඒකකය වේ
ශ්‍රි ලංකා හමුදාවට අයත් විශේෂ බලකා යටතේ වර්ගීකරණය වන මෙය කොමාන්ඩෝ රෙජිමේන්තුව (CR), විශේෂ බලකාය (SF), රෙජිමේන්තු විශේෂ බලකාය (ශ්‍රීලංකා ගුවන් හමුදාව ) යන විශේෂ බලකා බලඝණ හා එක්ව ක්‍රියා කරන එකම නාවික හමුදා විශේෂ බලකා බලඝණය වේ
කාර්‍ය භාරය 
විශේෂ යාත්‍රා බලඝණය , එක්සත් රාජධානියේ නාවුක විශේෂ ඒකකය වන විශේෂ යාත්‍රා සේවාව(Special Boat Service - SBS) ආදර්ශයට ගෙන නිර්මාණය කොට ඇත
මෙහි කාර්‍ය භාරය වන්නේ නාවුක විශේෂ බලකායක් ලෙස   මුහුදහා ජලාශ්‍රිතව සිදුවන මෙහෙයුම් , සමුදුරේදී ඇතිවන ත්‍රස්තවාදී ප්‍රහාර වලට එදිරිව සිදු කරන මෙහෙයුම් , ත්‍රස්තවාදීන් හා ඉලක්ක පිරික්සීම් හා හඳුනාගැනීම් , කිමිදුම් සටන්කරුවන් හා කුඩා වේග ප්‍රහාරක යාත්‍රා මගින් සිදු කරන මෙහෙයුම් වැනි විශේෂ නාවුක මෙහෙයුම් සඳහා දායකත්වය ලබා දීමයි
විශේෂ යාත්‍රා බලඝණයේ කර්තව්‍යයන් හා කාර්යභාරයන් ලෙස සලකනු ලබන්නේ, 
 වෙරලබඩ ව සිදුකරන හමුදා මෙහෙයුම් සඳහා කුඩා වේග ප්‍රහාරක බෝට්ටු මගින් සහාය සැපයීම
මුහුදු සීමා වල සිදුවන සටන් සඳහා කල්තියා රහසිගතව සූදානම් වීමට සිදු කරන විශේෂිත  නිරීක්ෂණ හා ගවේෂණ මෙහෙයුම් හා මිනුම් කටයුතු සිදු කිරීම (මුහුදු පතුලේ ස්වභාවය ආදිය)
 මුහුදේදී ත්‍රස්තවාදීන්ට එරෙහිව ප්‍රහාර දියත් කිරීම
VBSS operation(Visit Board Search & Seizure)
 ප්‍රභූවරුන්ට ආරක්ෂාව සැපයිම
ඉතිහාසය 
 ශ්‍රීලංකා නාවික හමුදා විශේෂ යාත්‍රා බලඝණය 1993 ජනවාරි 13 දින, ලුතිනන් කමාන්ඩර් රවීන්ද්‍ර විජේගුණරත්න ගේ නායකත්වයෙන් යුතු ව අධිකාරිලත් නිලධාරින් 2ක් හා සෙසු නිලයන් 76 කගෙන් සමන්විතව යාපනය කරෙයිනගර් වල පිහිටි ශ්‍රිලං
බ විසින් ශ්‍රීලංකාවේ පැවති  රිවිරැස, දිරිතර , අග්නිඛීල වැනි ප්‍රධාන මෙහෙයුම් රැසකදී තම දායකත්වය මාතෘභූමිය වෙනුවෙන් සපයා ඇත
යුද්ධයේ අවසාන කාල පරිච්ඡේදයේ වේග ප්‍රහාරක ජෙට් බෝට්ටු වැනි කුඩා ප්‍රහාරක යාත්‍රා මගින් මුහුදු කොටින්ගේ යාත්‍රා හා මරාගෙන මැරෙන කොටි බෝට්ටු වලින් සිදු කල ප්‍රහාර වලට එරෙහිව ක්‍රියාන්විත දියත් කිරීම විශේෂ යාත්‍රා බලඝණය මගින් සිදුවිය
විශිෂ්ට සාමාජිකයන් 
 ප්‍රධාන සුළු නිලධාරී කේ.ජී. ශාන්ත -  පරම වීර විභූෂණය  පදක්කමින් පිදුම් ලබන ලදි
ලුතිනන් කමාන්ඩර් සමන්ත වරුණ ගාල්ලගේ,   WWV, RWP, RSP 11 and a founding officer of SBS
වයිස් අද්මිරාල් රවීන්ද්‍ර විජේගුණරත්න WV,RWP & Bar,RSP,ndc,psc - ඒකකයේ පළමු අණදෙන නිලධාරි

තව තොරතුරු 
 Military of Sri Lanka
 Sri Lanka Navy
 Military ranks and insignia of the Sri Lanka Navy
 Sri Lanka Army Special Forces Regiment
 Sri Lanka Army Commando Regiment
 Sri Lanka Air Force Regiment Special Force

නිර්දේශ

බාහිර 
 Ministry of Defence Sri Lanka
 Sri Lanka Navy
 Three Intakes of Sailors along with Elite SBS Contingent pass out at SLNS Nipuna
ශ්‍රී ලංකාවේ ත්‍රස්ත මර්දනය
ෂටලය (කුරුල්ලෙක් හෝ කීරා ලෙස ද හඳුන්වයි ) 
බැඩ්මින්ටන් ක්‍රීඩාවේ භාවිතා වන ඉහළ- රෝධය ප්රක්ෂේපනයකි
එය  විවෘත කේතුකාකාර හැඩයකින් යුක්ත වේ
කේතුව සෑදී තිබෙන්නේ පාත්ත හෝ තාරා පිහාටු  16 හෝ ඊට වැඩි ගණනක් වටකුරු කිරළ ඇබ පදනමකට අතිච්ඡාදනය කර කාවැද්ද වීමෙනි
කිරළ ඇබය තුනී සමකින් ආවරණය කර තිබේ
ෂටලයේ  හැඩය එය ඉතාමත්  සින්ක් ස්ථාවර කර තබනවා
මූලික දිශානතිය ඉවතලුවෝතින්, කිරළ ඇබය පළමුව පියාසර කරන අතර, කිරළ ඇබයේ පළමු දිශානතිය පවති
shuttlecock යන විවහාරික නාමය shuttle ලෙස සාමාන්‍ය බසින් හඳුන්වනු ලබයි
එහි නාමයෙහි "shuttle" යන කොටස සමහරවිට ව්යුත්පන්න වී ඇත්තේ තරඟය අතර තුර එහි පසුපස හා ඉදිරි  චලනය රෙදි වියන යන්ත්‍රයක ෂටලයේ ක්‍රියාවලියට සමාන නිසා විය හැක
එහි නාමයෙහි "cock" යන කොටස සමහරවිට ව්යුත්පන්න වී ඇත්තේ කුකුලෙකුගේ ආකාරයට පිහාටු සවි කර ඇති නිසා විය හැක
පිහාටු ෂට්ල්  එදිරිව කෘතිම ෂට්ල් 
පිහාටු පහසුවෙන් කඩෙන සුළුය
එම නිසා ෂටල පසුවෙන් හානි වන නිසා තරඟයක් අතර තුර නිතරම කිහිප වරක් ෂටල ආදේශ  වේ
මේ හේතුව නිසා පිහාටු ෂටල වලට ආදේශයක් ලෙස ප්ලාස්ටික් අවරනයකින් යුත් කෘතීම ෂටල නිපදවා තිබේ
ක්‍රීඩකයින් සාමාන්‍යයෙන් කෘතීම ෂටල plastics ලෙසද, පිහාටු ෂටල feathers ලෙසද හඳුන්වයි.

පිහාටු ෂටල නිවැරදි දුර නිසි වේගයෙන් පියාසර කිරීමට හා වැඩි කලක් භාවිතා කිරීමට එය ක්‍රීඩාවට යොදා ගැනීමට අඩුම වශයෙන් පැය 4 කටවත් පෙර එය හොඳින් ආර්ද්‍ර කරගත යුතුය
හොඳින් ආර්ද්‍ර කරගත් පිහාටු, ෂටලයේ වේගය වෙනස් වීම හා එහි කල්පැවැත්ම වැඩි දියුණු කරමින් තරඟය අතරතුර හොඳින් නැමීමට ලක් වේ
වියළි පිහාටු බිඳෙන සුළු අතර පහසුවෙන් කැඩීමට ලක්වීම ෂටලය පැත්තෙන් පැත්තට වැනීමට හේතු වේ
සංතෘප්ත පිහාටු 'තලප' වැනිය, එය තදින් පහර දුන් විට පිහාටු කේතුව ඕනෑවට වඩා පටු කිරීමෙන් ෂටලයට ඕනෑවටත් වඩා දුර හා වේගයකින් පියාසර කිරීමට හැකියාව ලබා දෙයි
සාමාන්‍යයෙන් අර්ද්‍රතා පෙට්ටි භාවිත කරනු ලබන අතර, වසන ලද ෂටල නලයේ පිහාටු අගට සරල තෙත් ස්පොන්ජියක් ඇතුළු කිරීමෙන්ද මෙම කාර්යය සාර්ථකව ඉටුකර ගත හැක
ෂටලයේ කිරල ඇබය කොටසේ ජලය කිසිසේත් ස්පර්ශ නොවිය යුතුය
ෂටල නිවැරදි හා නිසි වේගයෙන් හා දුර පියාසර කරන්නේද යන්න සහතික කරගැනීමට ක්‍රීඩා කිරීමට පළමුව ෂටල පරීක්ෂා කරනු ලැබේ
දේශීය වායුගෝලීය තත්වයන්ට සරිලන ආකාරයට විවිධ බර වලින් යුත් ෂටල යොදාගනී
ආර්ද්‍රතාවය හා මුහුදු මට්ටමේ සිට ඇති උස යන දෙකම ෂටලයේ ගුවන් චලිතයට බලපායි
සාමාන්ය ක්රීඩකයකුගේ අත යටින් එල්ල කල පහරකින් නිවැරදි ෂටලයක් සාමාන්‍යයෙන් ක්‍රීඩා පිටියේ දැලෙහි එක් පැත්තක පසුපස රේඛාවේ සිට අනෙක් පැත්තේ දිගු යුගල සේවා රේඛාවට කෙටි දුරක් ආසන්න වන තෙක් ගමන් කරයි
හොඳ තත්වයේ පිහාටු ෂටලයක මිල  හොඳ තත්වයේම ප්ලාස්ටික් ෂටලයක මිලට සමාන වන අතර, ප්ලාස්ටික් ෂටලය දීර්ඝ කාලයක් භාවිත කල හැක, 
සාමාන්යයෙන් එහි ගුවනේ චලනයට බාධාවක් ඇති නොවී වැඩි තරඟ සංඛාවක් කල් පවත්වා ගත හැක
වඩාත් අත්දැකීම් බහුල හා දක්ෂ ක්‍රීඩකයින් පිහාටු සඳහා කැමැත්තක් දක්වන අතර ප්‍රධාන තරඟාවලි හා ලීගයන් හීදී සෑම විටම ක්‍රීඩා කිරීම සඳහා උසස් තත්වයෙන් යුත් පිහාටු ෂටල යොදා ගනී
අත්දැකීම් බහුල ක්‍රීඩකයින් සාමාන්‍යයෙන් පිහාටු ෂටලයක "හැඟීම්" වලට අසා කරන [citation needed] අතර ප්ලාස්ටික් වලට වඩා පහසුවෙන් පිහාටු වල ගුවන් චලනය පාලනය නතු කර ගනී
යුරෝපයේ හා උතුරු ඇමරිකානු කලාපයට වඩා ආසියාවේ පිහාටු ෂටල වැඩි වශයෙන් යොදා ගන්න අතර ප්ලාස්ටික් ෂටල  ඉතා අඩුවෙන් භාවිත වේ
[citation needed]

ප්ලාස්ටික් සහ පිහාටු වලින් ක්‍රීඩා කිරීමේ ලක්ෂණ වල සැලකිය යුතු වෙනසක් තිබේ
මුලික බලපෑමේදී ප්ලාස්ටික් මදක් සෙමින් පියාසර කරන අතර, ගුවන් චලිතයේ අවසනය වන විට තවත් මන්දගාමී වේ
නිශ්චිත පහරක් හමුවේ පිහාටු කෙළින්ම පහළට වැටීමට නැඹුරු වන අතර, ප්ලාස්ටික් කිසිසේත්ම කෙළින්ම පහළ වැටීමට ලක් නොවී, විකර්ණයක් ආකාරයට පහලට වැටේ
පිහාටු ෂටල නුල් වලින් 320 km/h (200 mph) වඩා වැඩි වේගයකින් පිට වන අතර, නමුත්  ඉක්මනින් මන්දගාමී වේ පහලට ඇද වැටේ
මේ හේතුව නිසා පිහාටු ෂටල යොදා ගන්නා තරඟ  වඩා වේගවත් කරන බවක් දක්නට ලැබෙන,[citation needed] අතර පහර එල්ල කිරිඉමට වැඩි වෙලාවක් ඉඩ ලබා දෙයි
පිහාටු ෂටල රැකටයේ මුහුණතේ වැදී වඩා වේගයෙන් ගමන් කරන නිසා ඒවා උරහිස් වලට ඇතිවන බලපෑම හා ආබාධ අඩු කිරීමට නැඹුරු තාවයක් දක්වයි.
[citation needed]

පිරිවිතර 
ෂටලයක බර සාමාන්‍යයෙන් ග්‍රෑම් 4.75ත් 5.50ත් අතර වේ (අවුන්ස 0.168ත් 0.194ත් අතර)
එක පිහාටුවක දිග මිලිමීටර් 70 (අඟල් 2.8) බැගින් වන පිහාටු 16 කින් එය සමන්විත වේ
කිරළ ඇබයේ විෂ්කම්භය මිලිමීටර් 25ත් 28ත් (අඟල් 0.98ත් 1.10ත් අතර) අතර ද පිහාටු වලින් සදෙන වෘත්තයේ විෂ්කම්භය මිලිමීටර් 54 (2.1 අඟල්) ද වේ
මෙයද බලන්න 
 Jianzi
a traditional Asian game in which players aim to keep a heavily weighted shuttlecock (Jian) from touching the ground
 Battledore and shuttlecock
an ancient game similar to that of modern badminton
පරිගණකයක කි්‍රයාකාරිත්වය ගෙන යාමට මෘදුකාංග අත්‍යවශ්‍ය වේ මේ අතරින් මෙහෙයුම් පද්ධතිය පරිගණකයට අත්‍යාවශ්‍යම මෘදුකාංගය යි
එ මගින් ඔබ හා පරිගණකයේ දෘඪාංග අතරත්, පරිගණකයේ අඩංගු වන අනෙකුත් මෘදුකාංග අතරත් සබදතාවය පවත්වා ගනී
පරිගණක භාවිතා කරන්නන් විශාල ප්‍රමාණයක් කරන මෙහෙයුම් පද්ධතිය වින්ඩෝස් මෙහෙයුම් පද්ධතියයි
ඒමෙන්ම ඇපල් සමාගම මගින් නිපදවන Mac OS X, ubuntu, android , Unix හා ග්නූ/ලිනුක්ස් ද ඉතා ඵලදායි හා කාර්යක්‍ෂම මෙහෙයුම් පද්ධති වේ
සෑම මෙහෙයුම් පද්ධතියකම කර්නලය නම් වූ ඉතා වැදගත් මෘදුකාංග කොටසක් ඇත
මෙය මගින් මෙහෙයුම් පද්ධතිට දෘඪාංග හසුරවීමට මෙන්ම දෘඪාංග මත ක්‍රීයාත්මක විමට අවශ්‍ය පරිසරය සකසා දෙයි  දෘඪාංග සමඟ අන්ත‍ර් ක්‍රියා සිදු කිරීමත්, විවිධ මෘදුකාංග සදහා පදම ලෙස ක්‍රියා කිරීමත් සිදු වේ
ලිනුක්ස් යනු මෙවැනිම ආකාරයේ කර්නලයකි
ගේනු ව්‍යාපෘතිය මගින්  ලිනුක්ස් කර්නලයට අතුරැමුහුනත් උපයෝගිතා මෘදුකංග  ආදි  මෙවලම් සපයයි
GNU/Linux ඒක්ව ගත්විට පරිගණක  මෙහෙයුම් පද්ධතියක් සේ හැදින්වේ
ඓතිහාසික වෙනස්කම් 1980 දශකයේ දී IBM සමාගම මඟින් මුල් ම පුද්ගල පරිගණක (PC) නිපදවද්දී ඒ සඳහා මෙහෙයුම් පද්ධතියක අවශ්‍යතාවය මතු විය
මේ සඳහා Microsoft ආයතනය පෙළ (text) මත පදනම් වූ මෙහෙයුම් පද්ධතියක් වූ ඉක්මන් සහ මිලින මෙහෙයුම් පද්ධතිය (Quick and Dirty Operating System – QDOS) හෙවත් 86 – DOS මිල දී ගෙන , එය නැවත මයික්‍රෝසොෆ්ට් තැටි මෙහෙයුම් පද්ධතිය (Microsoft Disk Operating System – MS DOS) ලෙස වාණිජව නාමකරණය කොට අලෙවි කිරීම ආරම්භ කළේ ය
පරිගණක භාවිත කරන්නන් MS DOS වල පෙළ (text) මත පදනම් වූ අතුරුමුහුණතට වඩා ඇපල් සමාගමේ Macintosh පරිගණක වල චිත්‍රක පරිශීලක අතුරුමුහුණතට (Graphical User Interface – GUI) ප්‍රිය කළ නිසා මයික්‍රොසොෆ්ට් සමාගම වින්ඩෝස් නම් වූ චිත්‍රක පරිශීලක අතුරුමුහුණතක් MS DOS වලට සම්බන්ධ කළේ ය
වින්ඩෝස් වල ඇරඹුම මෙය විය
නමුත් මෙම මෙහෙයුමි පද්ධතිය එතරම් ස්ථායි නොවූ අතර බොහෝ අවස්ථාවල දී බිඳ වැටීම් වලට ලක් වූයේ ය
මෙයට හේතු වූයේ MS DOS 

යනු එක් විටෙක එක් ක්‍රියාවලියක් පමණක් සිදු කළ හැකි මෙහෙයුම් පද්ධතියක් වූ  අතර, වින්ඩෝස් මඟින් ඒ හරහා බොහෝ ක්‍රියාවලි එකවර සිදු කිරීමට උත්සාහ කිරීමයි
තවද වින්ඩෝස් හා සමඟ ක්‍රියා කළ සියලු මෙවලම් එකම පරිගණක මතක ඉඩ ප්‍රමාණයක ක්‍රියාත්මක වීමත්, ඒ නිසා එක් මෙවලමක් ක්‍රියා විරහිත වූ වහාම මුළු පද්ධතියම ක්‍රියා විරහිත වීමත් සිදුවිය
මෙම ගැටලුව විසඳීම සඳහා මයික්‍රොසොෆ්ට් ආයතනය නව ව්‍යාපෘතියක් ආරමිභ කොට සම්පූර්ණයෙන් ම අලුත් Windows NT (NT = New Technology) නම් වූ මෙහෙයුම් පද්ධතියක් හඳුන්වා දුන්නේ ය
මෙ සත්‍ය බහු-කාර්යය කර්නලයක් වූ අතර එක් එක් මෙවලම ඊට අදාළ වෙන් වූ ඉඩ ප්‍රමාණයක ක්‍රියා කළේ ය
පසුව පැමිණි සියලුම වින්ඩෝස් සංස්කරණ මෙම NT තාක්ෂණය මත පදනම් වී ඇත
වින්ඩෝස් 2000 NT වල 5වන සංස්කරණය ද, වින්ඩෝස් XP NT 5.1 සංස්කරණය ද, වින්ඩෝස් විස්ටා NT 6 සංස්කරණය ද භාවිතා කරයි
ග්නූ/ලිනුක්ස් යනු එක්තරා ආකාරයකට ගත් කළ පරිගණක ඉංජිනේරුවන්ගේ අවශ්‍යතාවය නිසා ම නිර්මාණය වූ මෙහෙයුම් පද්ධතියකි
එය මෙවැනිම අවශ්‍යතාවයන් නිසා ඉංජිනේරුවන් විසින් නිර්මාණය කරන ලද යුනික්ස් (UNIX) සමඟ අනුකූල වේ
AT&T ආයතනයේ කෙන් තොම්ප්සන් හා ඩෙනිස් රිචී විසින් යුනික්ස් නිෂ්පාදනය කරන ලදී
මෙහි කර්නලය ඉතා ප්‍රබල වූ ද සරල වූ ද එකකි
එනමුදු යුනික්ස් වර්ධනය වී පරිණාමය වී ප්‍රමාණයෙන් විශාල වී තිබුණි
එම නිසා  ඇන්ඩෘ ටනෙන්බවුම් නම් වු විශ්ව විද්‍යාල කථිකාචාර්යවරයා තම සිසුන්ට මෙහෙයුම් පද්ධති සැලසුම්කරණය ඉගැන්වීම සඳහා මිනික්ස් (Minix) නම් වු අවම අංග සහිත මෙහෙයුම් පද්ධතියක් නිර්මාණය කළේ ය
ලිනස් ටෝර්වෝල්ඩ්ස් නම් වූ පරිගණක විද්‍යා සිසුවා ගේ අවශ්‍යතාවයන් ට මිනික්ස් නොගැලපුණු නිසා ඔහු ලිනුක්ස් නම් වු තමාගේ ම මෙහෙයුම් පද්ධතියක් නිර්මාණය කළේ ය
එසේ නමුදු ලිනුක්ස් හි මූලික කේතය යුනික්ස් වල කේත පාදයම නොවේ, ලිනුක්ස් වලට ආවේණික වූ කේත පාදයක් එයට ඇති අතර ලිනුක්ස්, යුනික්ස් හා සමඟ අනුරූප වේ (compatible)
එය ස්ථායි, බහු කාර්ය, ආරක්ෂිත හා ජංගම දුරකථනයේ සිට සුපිරි පරිගණක ඇතුළු විශාල පද්ධති පරාසයක් සමඟ භාවිතා කළ හැකි වේ
ග්නූ (මෙහි අර්ථය GNU is Not Unix වේ
මෙය සමාවර්තනීය කෙටි පදයක් වේ
එනම් මෙහි G අකුරට අර්ථයක් නැත) යනු රිචඩ් ස්ටෝල්මන් විසින් මෙහෙයවනු ලබන ව්‍යාපෘතියකි
මෙම ව්‍යාපෘතියේ අරමුණ වූයේ ගුණාත්මක බවින් ඉහළ, යුනික්ස් සමඟ ගැළපෙන (එහෙත් යුනික්ස් කේතය භාවිතා නොකරන), කිසිදු සීමා කිරීමකින් තොර මෘදුකාංග නිර්මාණය කිරීමයි
මෙම ව්‍යාපෘතිය බිහි වූයේ ස්ටෝල්මන් ඔහු භාවිතා කළ මෘදුකාංගයක තිබූ දෝෂයක් නිවැරදි කිරීමට උත්සාහ ගත් විට එහි මූලික කේතයට පිවිසීමට ඔහුට අවසර නොලැබීමයි
මෙවිට පරිශීලකයන් හා පරිගණක ක්‍රමලේඛකයන් ගේ නිදහස සීමා නොකරන මෘදුකාංග නිර්මාණය කිරීම‍ට ඔහු සිතී ය එහි ප්‍රතිඵලයක් ලෙස ග්නූ බිහි විය
දැන් අපි ග්නූ/ලිනුක්ස් හා වින්ඩෝස් අතර තාක්‍ෂණික වෙනස් කම් සලකා බලමු
ගොනු පද්ධති
අප භාවිතා කරන සියලුම පරිගණක ගොනු මෙහෙයුම් පද්ධතිය මඟින් දෘඪ තැටි වැනි දිගුකාලීන මතක උපාංග තුළ ගබඩා කරනු ලබයි
මෙහිදී කුමන දත්ත කුමන ගොනුවට අයත් වේ ද යන වග දැන ගැනීමට ගොනු පිළියෙල කරන කිසියම් ක්‍රමවේදයක් අවශ්‍ය වේ
මේ සඳහා ගොනු පද්ධතියක් යොදා ගනී
ගොනු පද්ධතියක් යනු කිසියම් මෙහෙයුම් පද්ධතියක් විසින් පරිගණකයක ඇති ගොනු තැටියක පිළියෙළ කිරීමට, එම ගොනු සඳහා ඉඩ වෙන් කිරීමට, හා දත්ත ගබඩා තුළ එක් එක් ගොනුවේ පිහිටීම ලබා දීමට නිමවා ඇති පද්ධතියකි
මයික්‍රොසොෆ්ට් ආයතනය FAT (File Allocation Table – ගොනු වෙන් කිරීමේ වගුව) නම් ගොනු පද්ධතියක් භාවිතා කළ අතර මෙය පසුව FAT32 දක්වා සංවර්ධනය කරන ලදී
එය ඉතා ප්‍රාථමික විශේෂයේ ගොනු පද්ධතියක් වූ අතර සමහර මෘදුකාංග මඟින් FAT32 සහිත මෙහෙයුම් පද්ධතියක් අඩංගු පරිගණක සඳහා තැටි වලින් නිර්මාණය කිරීමට ඉඩ දුන් විශාල ම පංගුව (partition) 32GB තරම් කුඩා විය
(මෙහි දී පංගුවක් යනු කිසියම් නිශ්චිත උ‍පයෝගීතාවයක් සඳහා යොදාගන්නා අතථ්‍ය (virtual) දෘඪ තැටි කොටසකි)
ඉන්පසු මයික්‍රොසොෆට් මඟින් NTFS නම් ගොනු පද්ධතියක් වින්ඩෝස් NT සඳහා හඳුන්වාදෙන ලදී
මෙය වඩා දියුණු ගොනු පද්ධතියක් වූ අතර 16 Exa Bite තරම් වු පංගු සෑදීමේ අවස්ථාව, වෙනස් වූ පරිශීලකයන් සඳහා වෙන් වූ පංගු සෑදීමේ අවස්ථාව, හා ගොනු සංකේතනය (encrypt) කිරීමේ හැකියාව යනාදී බොහෝ නව අංග ලබා දුනි
වර්තමානයේදී වින්ඩෝස් මෙහෙයුම් පද්ධති වල භාවිතා වනුයේ NTFS ය
ග්නූ/ලිනුක්ස් පද්ධති වල භාවිතා කළ හැකි ගොනු පද්ධති බොහෝ ඇති අතර සාමාන්‍යයෙන් භාවිතා වනුයේ ext3 හෙවත් දීර්ඝ කළ ගොනු පද්ධති 3වන වෙළුමයි (extended filesystem 3)
මෙ මඟින් 32 Ttera Bite දක්වා විශාල වූ පංගු සෑදීමේ අවස්ථාව සලසා දේ
ඊටත් වඩා විශාල පංගු සෑදීමට අවශ්‍ය නම් 8 Exa Bite දක්වා වූ පංගු සෑදීමේ අවස්ථාව ලබා දෙන XFS ගොනු පද්ධතිය භාවිතා කළ හැක
Ext3 වල ඊළඟ වෙළුම වන ext4හි 1EB දක්වා වූ පංගු සෑදීමට ඉඩ සලසා ඇත
Ext3 මඟින් ගොනු ප්‍රවේශය සීමා කිරීම හා මුළු පංගුවම සංකේතනය කිරීමට ආධාර කරන අතර ග්නූ මෘදුකාංග භාවිතයෙන් තනි ගොනු වුව ද සංකේතනය කළ හැක
ගොනු පද්ධතියක ඇති විශේෂ වාසියක් නම් ජර්නල්ගත කිරීමේ හැකියාවයි
ජනලයක් පවත්වාගෙන යනු ලබන ගොනු පද්ධතියක් ලිවිය යුතු දත්ත පිළිබඳ විස්තර හා එක් එක් දත්ත ලියවිය යුතු ස්ථානය පිළබඳ තොරතුරු ගබඩා කොට තබා ගනී
මෙ මඟින් මෙහෙයුම් පද්ධති බිඳ වැටීමක දී පද්ධතිය නැවත යථා තත්වයට පත් කිරීමට උපකාර වේ
NTFS හා ext3 යන ගොනු පද්ධති 2හි ම ජනලගත වීම සිදු වේ
ප්‍රතිඛණ්ඩනය (defragmentation) ද වැදගත් අංගයකි
ගොනු මතකයට එක් කිරීමේ දී කියවීමේ හා ගබඩා කිරීමේ පහසුව සඳහා කුඩා කොටස් වලට ඛණ්ඩනය (fragmentation) කොට ගබඩා කරනු ලබයි
ප්‍රතිඛණඩක උපයෝගීතාවයක් (defragmentation utility) මඟින් මෙසේ ඛණ්ඩනය කරනු ලැබූ ගොනු කැබලි දෘඪ තැ‍ටියේ එක ළඟ ප්‍රදේශ වලට රැස් කර ඒවාට ප්‍රවේශ වීම පහසු කරයි
වින්ඩෝස් වල සීමාසහිත ප්‍රතිඛණ්ඩක උපයෝගිතා මෘදුකාංගයක් ඇත
ග්නූ/ලිනුක්ස් වල සත්‍ය ප්‍රතිඛණ්ඩක මෘදුකාංගයක් නොමැති වුවද ext3 වල NTFS වල තරම් ගොනු ඛණ්ඩනය වීමට අවස්ථාවක් ලබා නොදේ
මෙම නිසා ග්නූ/ලිනුක්ස් වලට ප්‍රතිඛණ්ඩක උපයෝගිතා මෘදුකාංගයක් අවශ්‍ය නොවේ
XFS  වල කිසිදු ඛණ්ඩනයක් සිදු නොවන අතර එම නිසා එයට ප්‍රතිඛණඩක උපයෝගතාවයක් අවශ්‍ය නොවේ
පොදුවේ ගත් කළ ඛණ්ඩනය නිසා වින්ඩෝස් වල ඇති වන මන්දගාමී ස්වභාවය ග්නූ/ලිනුක්ස් වල කිසිදා ඇති නොවේ
ග්නූ/ලිනුක්ස් ඕනෑම වින්ඩෝස් ගොනු පද්ධතියක් සමඟ අනුකූල වන අතර වින්ඩෝස් මෙහෙයුම් පද්ධති කිසිදු ග්නූ/ලිනුක්ස් ගොනු පද්ධති කිසිවක් සමඟ අනුකූල නො‍වේ
වින්ඩෝස් වල පරිගණකයට සබැඳි එක් එක් ගබඩා මෙවලම සඳහා එයට ම වෙන් වූ මෘදුකාංග ධාවකයක් (drive) ලබාි දෙන අතර ග්නූ/ලිනුක්ස් වල දී මෙම මෙවලම් වලට එහි root ඩිරෙක්ටරිය ඔස්සේ පිවිසිය යුතු ය
මෙය නැංවුම (mounting) නමි
NTFS වල ද ධාවක නැංවීමේ හැකියාව තිබුණ ද එය මූලික ලෙස භාවිතා නොවේ
ක්‍රියා කරවිය හැකි ගොනු විශේෂ එක් එක් මෙහෙයුම් පද්ධතියක් මත ස්ථාපනය කොට ඇති මෘදුකාංග (programs) ක්‍රියා ක‍රවීමට විශේෂ වූ ගොනු විශේෂයක් ලෙස එම මෘදුකාංග ගබඩා කළ යුතු ය
වින්ඩෝස් හි දී සියලු මෘදුකාංග ක්‍රියා කරවිය හැකි’ (executable –
exe) ගොනු ලෙස භාවිතා කරයි
වින්ඩෝස් හා ග්නූ/ලිනුක්ස් වල ක්‍රියා කරවිය හැකි ගොනු විශේෂ එකිනෙක අනුකූල නොවේ
එක් මෙහෙයුම් පද්ධතියක් අනෙකෙහි ක්‍රියා කරවිය හැකි ගොනු ක්‍රියා නොකරවයි
‍ මේ හේතුවෙන් වින්ඩෝස් භාවිතා කරන ක්‍රියා කරවිය හැකි’  ගොනු විශේෂය ලෙස පැමිණ ක්‍රියාත්මක වන වයිරස, වර්ම් ආදී හානිකර මෘදුකාංග කිසිවක් ග්නූ/ලිනුක්ස් මත ක්‍රියා නොකරයි
වයිරසයක් මඟින් ආසාදනය වූ වින්ඩෝස් ගොනුවක් ග්නූ/ලිනුක්ස් වලින් විවෘත කළ ද එම වයිරසය වින්ඩෝස් මත පමණක් ක්‍රියා කරවිය හැකි ගොනු විශේෂයකින් තනා ඇති නිසා එම වයිරසය කිසිදා ග්නූ/ලිනුක්ස් මත ක්‍රියාත්මක නොවේ
මෙ මඟින් අදහස් වනුයේ ග්නූ/ලිනුක්ස් සඳහා හානිකර ක්‍රමලේඛ ලිවිය නොහැකි බව නොවේ
ග්නූ/ලිනුක්ස් වල ඇති වඩා දියුණු ආරක්ෂක ක්‍රමවේද නිසා ද, කිසිවෙකුට එවැනි දෙයක් කිරීමේ අවශ්‍යතාවයක් නොමැති නිසා ද, ග්නූ/ලිනුක්ස් සඳහා පරිගණක වයිරස නැත
වින්ඩෝස් හා යුනික්ස් මෘදුකාංග සඳහා අනුකූලතාවය සපයන අංග ග්නූ/ලිනුක්ස් සඳහා නිමවා ඇති අතර මේවා භාවිතයෙන් ග්නූ/ලිනුක්ස් මත වින්ඩෝස් මෘදුකාංග ක්‍රියා කරවිය හැක
පරිශීලක අතුරුමුහුණත් (User Interfaces) පරිගණකයක් එහි පරිශීලකයන්ට ඒ හා සමඟ අන්තර්ක්‍රියා කිරීම සඳහා ඉදිරිපත් කරන අතුරුමුහුණත පරිශීලක අතුරුමුහුණත’ නම් වේ
වර්තමාන පරිගණක වල අතුරුමුහුණත් වර්ග 2ක් ඇත, එනම් චිත්‍රක (graphical) හා පෙළ (text) මත පදනම් වූ අතුරුමුහුණත් වේ
පෙළ අතුරුමුහුණත වඩා වේගවත් වුව ද එයට තිරය මත ඇති පික්සල වෙන වෙන ම පාලනය කළ නොහැකි නිසා පින්තූර මගින් තොරතුරු ඉදිරිපත් කළ නොහැක
වින්ඩෝස් මෙහෙයුම් පද්ධති වල තොරතුරු ඉදිරිපත් කිරීම සඳහා චිත්‍රක පරිශීලක අතුරුමුහුණතක් (Graphical User Interface) ඇත
මෙ‍ම අතුරුමුහුණත මෙහෙයුම් පද්ධතියට ඉතා තදින් බඳවා ඇති අතර එය ඉවත් කිරීම හෝ එහි
ක්‍රියාකාරිත්වය නවතා දැමීම ඉතා අපහසු වේ
ග්නූ/ලිනුක්ස් වල මූලික අතුරුමුහුණත පෙළ මත පදනමි වූවක් වන අතර ඊ‍ට අමතරව භාවිතා කළ හැකි චිත්‍රක අතුරුමුහුණතක් ද ඇත
නමුත් මෙ‍ම චිත්‍රක අතුරුමුහුණත වින්ඩෝස් වල චිත්‍රක අතුරුමුහුණත මෙන් මෙහෙයුම් පද්ධතිය අභ්‍යන්තරයේ පවතින එකක් නොවේ එය වෙනත් ඕනෑම මෘදුකාංගයක් මෙන් මෙහෙයුම් පද්ධතිය මත ස්ථාපනය කරන ලද්දකි
මේ හේතුවෙන් ග්නූ/ලිනුක්ස් හා යුනික්ස් සමඟ භාවිතය සඳහා බොහෝ විශේෂිත වූ චිත්‍රක අතුරුමුහුණත ගණනාවක් බිහි වී ඇත
ග්නූ/ලිනුක්ස් වල පාදක මට්ටමේ දී X කවුළු පද්ධතිය (X Window System) නම් වූ සේවාදායක මෘදුකාංගයක් ඇත
මෙමඟින් චිත්‍රක අවස්ථාවේ දී ඒ මත චිත්‍රක පරිශීලක අතුරුමුහුණතක් මඟින් ඇඳීමේ අවස්ථාව ලබා දේ
චිත්‍රක පරිශීලක අතුරුමුහුණත් මෘදුකාංග එකක් හෝ වැඩි ප්‍රමාණයක් ස්ථාපනය කරනුයේ X කවුළු පද්ධතිය මත ය
ලිනුක්ස් සමඟ වර්තමානයේ දී භාවිතා වන ප්‍රධාන චිත්‍රක පරිශීලක අතුරුමුහුණත් 2 නම් ග්නූ ව්‍යාපෘතිය යටතේ නිර්මාණය කර ඇති ජීනෝම් (GNOME – GNU Network Object Model Environment) හා KDE (K Desktop Environment) වේ
මෙම අතුරුමුහුණත් මඟින් වින්ඩෝස් වල අතුරුමුහුණතෙහි ඇති සියලු පහසුකම් වලට අමතරව අතිරේක විශේෂ අංග රාශියක් සපයයි (උදා
සත්‍ය තේමා – true themes, බහු අතථ්‍ය වැඩතල – multiple virtual desktops)
වින්ඩෝස් වල පෙළ අතුරුමුහුණතෙහි අප හොඳින් දන්නා විධාන ප්‍රේරකය (command prompt) ඇත
වින්ඩෝස් මෙහෙයුම් පද්ධති තුළ මෙම ප්‍රේරකයට වැඩි බලතල නැත
එනමුදු ග්නූ/ලිනුක්ස් හි ඇති විධාන අන්තය (command terminal) මෙසේ දෙවෙනි පෙළ සාමාජිකයෙක් ලෙස පසුපසින් නො සිටී
එයට විශාල බලයක් ඇති අතර චිත්‍රක අතුරුමුහුණතට සමාන හා සමහර අවස්ථාවල දී එයින් ද ඔබ්බට ගිය ක්‍රියාවලි වල නිරත විය හැක
මීට අමතර ව විධාන අන්තය ට පරිගණක ක්‍රියාවලි ස්වයංක්‍රීයකරණය සඳහා ඊට ම විශේෂිත වූ ක්‍රමලේඛන භාෂාවක් ද ඇත
ලිනුක්ස් වල චිත්‍රක පරිශීලක අතුරුමුහුණත මෙන් ම පෙළ අතුරුමුහුණතට ද බහු-ක්‍රියාවලි වල නිරත වීමේ හැකියාව ඇත
ග්නූ/ලිනුක්ස් හා යුනික්ස් වල විධාන අන්තය දර්ශනය කරවන හා එහි ඇතුළත් කරන විධාන ක්‍රියාවට නංවන මෘදුකාංගය ක‍වචය (shell) නම් වේ
මෙම කවචය ද වෙන් වූ ක්‍රමලේඛයක් වන අතර පරිශීලකයාගේ අවශ්‍යතාවයන් ට සරිලන කවච එකක් හෝ වැඩි ප්‍රමාණයක් තෝරාගෙන ස්ථාපනය කරගැනීමේ අවස්ථාව ඇත
වින්ඩෝස් සඳහා ඇත්තේ එක් විධාන ප්‍රේරකයක් පමණි
වින්ඩෝස් විස්‍ටා මෙහෙයුම් පද්ධතිය දියුණු දෘඪාංග හා සසම්භාවී ප්‍රවේශ මතකය (Random Access Memory – RAM) 1-2GB පමණ ඇති පරිගණක මත ත්‍රිමාන චිත්‍රක ලබා දෙන අතර මෙවැනිම වූ චිත්‍රක පෙන්වීමට ග්නූ/ලිනුක්ස් වලට අවශ්‍ය වනුයේ මතකය 256 – 512 MB පමණි
සාමාන්‍යයෙන් වින්ඩෝස් මෙහෙයුම් පද්ධති වල මෘදුකාංග ස්ථාපනය කිරීමට අවශ්‍ය නම් එම මෘදුකාංගයට අදාළ ස්ථාපන තැටිය ලබා ගැනීම හෝ ස්ථාපන මෘදුකාංගය බාගත කිරීම සිදු කළ යුතුය
ඉන්පසු ඒ ආධාරයෙන් මෘදුකාංගය ස්ථාපනය කිරීමේ දී තේරීම් කිහිපයක් කළ යුතුය
ග්නූ/ලිනුක්ස් වල මෘදුකාංග ලබා ගත හැක්කේ ‘ ඇසුරුම්’ (packages) නම් වූ ගොනු කාණ්ඩ ලෙස හෝ මූල කේතය (source code) ලෙස ය
එහෙත් බොහෝ මෘදුකාංග ක්‍රියාකිරීම සඳහා ‘ යැපුම්’ (dependencies) නම් වූ වෙනත් මෘදුකාංග මත රඳා පවතී
ඔබ කිසියම් මෘදුකාංගයක් හෝ එහි මූලික කේතය පමණක් බාගත කළ හොත් එ පමණකින් එම මෘදුකාංගයට අදාළ යැපුම් සියල්ල නො තිබීම නිසා නිසි ලෙස ස්ථාපනය නො වීමට ඉඩ ඇත
මේ හේතුවෙන් ග්නූ/ලිනුක්ස් පද්ධති වල අවශ්‍ය යැපුම් ද බාගත කිරීම සඳහා බාගත කිරීම් කළමනාකරණ මෘදුකාංගයක් සපයා ඇත
මෙමඟින් කිසියම් මෘදුකාංගයක් ස්ථාපනය කිරීමේ දී ඒ සඳහා අවශ්‍ය වන යැපුම් මෘදුකාංග අන්තර්ජාලයෙන් සොයා බාගත කර ගනී
බැලූ බැල්මට නොපෙනුන ද වින්ඩෝස් මෙහෙයුම් පද්ධති වල මෘදුකාංග ස්ථාපනය කිරීමේදී ද යැපුම් වැදගත් වේ
මෙම යැපුම් මෘදුකාංග අප ස්ථාපනය කරනු ලබන මෘදුකාංගය හා සමඟම ගොනු කර ඇත
මෙහි දී ඇති වන ගැටලුව වනුයේ කිසියම් යැපුම් මෘදුකාංගයක් ඔබගේ පරිගණකය මත දැනටමත් ස්ථාපනය කර ඇත්නම් එම මෘදුකාංගය අවශ්‍ය කිසියම් මෘදුකාංගයක් ස්ථාපනය කිරීමේදී නැවතත් යැපුම් මෘදුකාංගය ඔබ පරිගණකය මත ස්ථාපනය වීමයි
තවද ඔබගේ මෙහෙයුම් පද්ධතිය හා නොගැළපෙන යැපුම් මෘදුකාංග මෙසේ ස්ථාපනය වීමේ විශාල ගැටලු ඇති විය හැක
මෙවන් ගැටලු නිසා මයික්‍රෝසොෆ්ට් ආයතනය එවන් යැපුම් ස්ථාපනය වැළැක්වීම හෝ එකම යැපුම් මෘදුකාංගයේ වෙනස් වූ වෙළුම් එකම පරිගණකයේ පැවතීමට ඉඩකඩ ලබා දෙයි
මෙවිට පරිගණකයේ දෘඪ තැටි වල ඉඩ නාස්ති වීමක් සිදුවේ
ග්නූ/ලිනුක්ස් වල මෘදුකාංග සඳහා ද විවිධ යැපුම් රාශියක් ඇති අතර කිසියම් මෘදුකාංගයක් සඳහා යැපුමක් අවශ්‍ය නම් එම යැපුම පරිගණකයේ දැනටමත් ස්ථාපනය කර තිබුණ ද එය නැවතත් ස්ථාපනය කිරීමට සිදුවීමේ ගැටලුව දක්නට ලැබේ
මෙහි දී සේවා ඇසුරුම් (service packs) ගැන ද සඳහන් කළ යුතු ය
මයික්‍රෝසොෆ්ට් ආයතනය සාමාන්‍යයෙන් මෙහෙයුම් පද්ධති වල නව සංස්ක‍රණ සේවා ඇසුරුම් ලෙස එක වර ලබා දේ
ග්නූ/ලිනුක්ස් වල සාමාන්‍යයෙන් මෙලෙස සේවා ඇසුරුම් ලබා දීමක් සිදු නොවේ
දෘඪාංග සහාය වින්ඩෝස් හා ග්නූ/ලිනුක්ස් යන මෙහෙයුම් පද්ධති වර්ග 2හි ම මූලික වශයෙන් භාවිතා වන ආම්පන්න ධාවක (device drivers) කිහිපයක් අන්තර්ගත කර ඇත
එනමුදු වින්ඩෝස් වල එසේ අන්තර්ගත වන ධාවක සංඛ්‍යාව සංසන්දනාත්මක ව ගත් කල ග්නූ/ලිනුක්ස් වලට වඩා බොහෝ සෙයින් අඩු ය
කෙසේ වෙතත් නව දෘඪාංග මිල දී ගැනීමේ දී තමන්ගේ මෙහෙයුම් පද්ධතිය එම දෘඪාංගය හා ගැලපේ ද යන්න සොයා බැලීම වැදගත් ය
ඔබගේ පරිගණකය නවතම වුව ද වසර 2 ක් පැරැණි වුව ද වින්ඩෝස් XP හොඳින් ක්‍රියා කිරීම සඳහා එහි දෘඪාංග සඳහා අවශ්‍ය ධාවක එහි නැති වීම ට බොහෝ ඉඩකඩ ඇත
ග්නූ/ලිනුක්ස් බොහෝ පැරණි දෘඪාංග සමඟ වුව ද කිසිදු ගැටලුවක් නොමැති ව ක්‍රියා කරයි
වින්ඩෝස් , මයික්‍රොසො‍ෆ්ට් ආයතනය මඟින් නිෂ්පාදනය කෙරෙන අතර එහි සම්පූර්ණ අයිතිය එම සමාගම සතු වේ
එය පවතිනුයේ මයික්‍රොසොෆ්ට් සමාගම විසින් නිර්මිත බෙදාහැරුම් ලෙස පමණි
වෙනත් කිසිවකුට වින්ඩෝස් වල කේතය වෙනස් කිරීම හෝ‍ බෙදා හැරීම නීතියෙන් තහනම් වේ
ග්නූ/ලිනුක්ස් කාහටවත් අයිති නැත
ලොව වටා සිටින පරිගණක ක්‍රමලේඛකයන් එහි සංවර්ධනයට ස්වේච්ඡාවෙන් දායක වන අතර එය නිදහස් මෘදුකාංග ගණයට අයත් වන නිසා ඕනෑම අයෙකුට එහි කේතයට පිවිසීමට, එය භාවිතා කිරීමට,  වෙනස් කිරීමට හා බෙදාහැරීමට සම්පූර්ණ නිදහස ඇත
ඔබ පරිශීලකයෙක් නම් ඔබ ලබා ගත් ලිනක්ස් සංගත තැටියක් ඔබේ මිත්‍රයන් ට ලබා දීමේ අයිතිය ද, ඔබ ක්‍රමලේඛකයෙකු නම් ඔබ භාවිතා කරන මෘදුකාංග ඔබේ අවශ්‍යතා වලට අනුව සකසා ගැනීමේ අයිතිය ද ඔබ සතු ය
තවද බොහෝ ග්නූ/ලිනුක්ස් මෘදුකාංග වලට බලපාන පොදු බලපත්‍රයට (General Public License – GPL) අනුව මෙවැනි ක්‍රියාකාරකම් සීමා කිරීමට උත්සාහ කිරීම නීතියෙන් තහනම් වේ
මෙ‍ම ක්‍රමවේදය නිසා විවෘත මූල මෘදුකාංග වල කේතයේ ඇති වැරදි නිවැරදි කිරීමට හා ඒවා සංවර්ධනය කිරීමට විවිධ දක්ෂතා සහිත විශාල පිරිසක් සැදී පැහැදී සිටිති
එහි ඵලයක් ලෙස ඉතා ටික කලෙකින් නිදහස් මෘදුකාංග වින්ඩෝස් වැනි හිමිකරු මෘදුකාංග වලට (proprietary software) වඩා විශාල සංවර්ධනයක් ලබනු ඇත
ලොව වටා විවිධ සමාගම් මඟින් විවිධ ලිනක්ස් වෙළුම් ඉදිරිපත් කර ඇත
ඉන් සමහරක් නම් ඉයන් මර්ඩොක් හා පොදුජන සේවා මෘදුකාංග (Software in the Public Interest) සමාගම මඟින් නිපදවන ඩෙබියන් (Debian)
◦ රෙඩ් හැ‍ට් (Red Hat) සමාගම මඟින් නිපදවන ෆෙඩෝරා (Fedora) හා රෙඩ් හැට් ව්‍යවසාය ලිනක්ස් (Red Hat Enterprise Linux)
◦ මැන්ඩ්‍රීවා එස්. ඒ (Mandriva S
) සමාගම මඟින් නිපදවන මැන්ඩ්‍රීවා
◦ නොවෙල් (Novell Inc
) ආයතනය මඟින් නිපදවන ඕපන්සුසේ (OpenSUSE)
◦ පැට්‍රික් වෝල්කර්ඩින් හා ස්ලැක්වෙයාර් ආයතනය (Slackware Inc) මඟින් නිපදවන ස්ලැක්වෙයාර්
◦ මාර්ක් ෂටල්වර්ත් හා සීමාසහිත කැනොනිකල් සමාගම (Canonical Ltd) මඟින් නිපදවන උබුන්ටු (Ubuntu)
මෙම විවිධ වෙළුම් හා අනුවාද වල විශේෂත්වය වනුයේ ඒවා සියල්ල මූලික ලිනක්ස් කර්නලය භාවිතා කිරීමයි
එකම වෙනස වනුයේ ඒවා භාවිතා කරනු ලබන මෘදුකාංග ඇසුරුම් හා ඒවායේ වර්ග පමණි
ලිනක්ස් මෙහෙයුම් පද්ධති අඩංගු සංගත තැටි වල ඇති විශේෂත්වය නම් ඒවා සජීවී තැටි ලෙස භාවිතා කිරීමේ හැකියාව යි
එනම් එම සංගත තැටිය කිසියම් පරිගණකයකට ඇතුළු කළ විට එහි අඩංගු මෙහෙයුම් පද්ධතියේ පිළිඹිබුවක් (පරිශීලන අතුරුමුහුණත ද සමඟ) ලබා දීමයි
මෙහි දී පරිගණකයේ අඩංගු දත්ත හෝ මෘදුකාංග වල කිසිදු වෙනසක් නොකොට ලිනක්ස් මෙහෙයුම් පද්ධතිය අත්හදා බැලීමේ හැකියාව ඔබට ලැබේ

මුලාශ්‍ර 
It ගුරැ ගෙදර 

පරිගණක
ඔලිවර් ඇන්ඩ් කම්පණි (ඉංග්‍රීසි
Oliver & Company) යනු 1988 දී නිකුත් වූ ඇමරිකානු සජීවීකරණ චිත්‍රපටයකි
යොමු

1988 සජීවිකරණ චිත්‍රපට
1980s ඇමරිකානු සජීවිකරණ
ඇමරිකානු සජීවිකරණ චිත්‍රපට
ඇමරිකානු ළමා චිත්‍රපට
හැදින්වීම

1848 වර්ෂයේ පැවති සටන නිම වීමෙන් පසු ශ‍්‍රී ලංකාව බි‍්‍රතාන්‍යයන්ගෙන් නිදහසදිනා ගැනීමට කටයුතු කළ අවධිය, ආගමික හා ජාතික පුනරුද සමය වශයෙනුත්දේශපාලන උද්ඝෝෂණ පැවති සමය වශයෙනුත් කාල පරිච්ෙඡ්ද දෙකකට අයත් වේ
1850 වර්ෂයෙන් පසුව 1915 පමණ වන තෙක් ආගමික හා ජාතික පුනරුදව්‍යාපාරයේ කටයුතුවලට ප‍්‍රමුඛත්වය ලැබුණි
1915 සිට 1948 දක්වා දේශපාලනඋද්ඝෝෂණවලට මූලිකත්වය හිමි විය
1815 වර්ෂයේ දී උඩරට රාජධානිය බි‍්‍රතාන්‍යයන්ට යටත් වීමෙන් පසුව මෙරටසාම්ප‍්‍රදායික ආගම් හා සංස්කෘතියේ පැවැත්මට බාධා එල්ල විය
මේ නිසා 19 වනසියවසේ අග භාගයේ දී මෙරට බෞද්ධ, හින්දු හා ඉස්ලාම් ජනතාව තුළ ආගමික හා ජාතික වශයෙන් මහත් ප‍්‍රබෝධයක් ඇති විය
එම තත්ත්වය ජාතික පුනරුදය වශයෙන් හැදින්වේ
ජාතික පුනරුදයේ පසුබිම

යුරෝපීයෝ ආසියාවේ යටත් කර ගත් ප‍්‍රදේශ පාලනය කිරීමේ දී තමන්ට පක්ෂපාතිජනතාවක් ඇති කර ගැනීම සඳහා ස්වකීය ආගම හා සංස්කෘතිය පතුරුවා හැරීමට කටයුතුකළහ
පෘතුගීසීන් හා ලන්දේසීන් මෙරට මුහුදුබඩ ප‍්‍රදේශ පාලනය කළ සමයේ උඩරටස්වාධීන රාජ්‍යයක් පැවති හෙයින් ආක‍්‍රමණිකයන්ගේ ආගමික හා සංස්කෘතික කටයුතුතම පාලන ප‍්‍රදේශවලට පමණක් සීමා විය
එහෙත් උඩරට රාජධානිය යටත් වීමෙන් පසුවබි‍්‍රතාන්‍ය පාලනය යටතේ බටහිර සංස්කෘතිය රට පුරා පැතිර යාමට ෙදාරටු විවර විය
මිෂනාරී සංවිධානවල කටයුතු

බි‍්‍රතාන්‍ය පාලන සමයේ දී මෙරටට පැමිණි විදේශීය සංවිධාන කිහිපයක් කිතුණු දහම රට තුළ පැතිරවීමට ක‍්‍රියා කළේ ය
එම සංවිධාන මිෂනාරී සංවිධාන ලෙස හැඳින්වේ
ක‍්‍රිස්තු වර්ෂ 1804  - 1818 කාලයේ මෙරටට පැමිණි මිෂනාරි සංවිධාන කිහිපයක් පහතදැක්වේ
මෙම මිෂනාරි සංවිධානවල සාමාජිකයෝ ලංකාවේ විවිධ ප‍්‍රදේශවල ආගමපැතිරවීමේ කටයුතුවල නිරත වූහ
බැප්ටිස්ට්වරුන් කොළඹ මධ්‍යස්ථාන කොට ගෙනක‍්‍රියාත්මක විය
වෙස්ලියන්වරු උතුරු හා නැගෙනහිර ප‍්‍රදේශවල ක‍්‍රියාත්මක වූහ
ඇමරිකන් මිෂනාරි සංවිධානය යාපනය හා උතුරු ප‍්‍රදේශයේ තම කටයුතු මෙහෙයවිය
චර්චි මිෂනාරිවරු කොළඹ, ගාල්ල, කල්පිටිය, මන්නාරම හා මහනුවර යන ප‍්‍රදේශවල තමකටයුතු මෙහෙයවූහ
මිෂනාරීවරු ලංකාවේ තම ආගම පැතිරවීමේ දී ලේඛනය, දේශනයහා අධ්‍යාපනය යන ක්ෂේත‍්‍ර තුනක් උපයෝගී කර ගත්හ
ලේඛන මාධ්‍ය යොදා ගැනීම

ලංකාවට පැමිණි මිෂනාරී සංවිධානවලට මුද්‍රණාල පිහිටුවීමට මෙන් ම පොත්පත්සඟරා ආදිය මුද්‍රණය කරවීමට අවශ්‍ය අරමුදල් සහ සංවිධාන ශක්තිය තිබුණි
තමන්ටප‍්‍රධාන ගැටලූවක් වූ දේශීය භාෂා දැනුම ලබා ගැනීමට මිෂනාරී පූජකවරු සිංහල, දෙමළවැනි භාෂා හැදෑරූහ
අනතුරුව බයිබලය සිංහලයට පරිවර්තනය කිරීමටත් සඟරාපුවත්පත් හා පොත් පත් මුද්‍රණය කොට බෙදා හැරීමටත් ඔවුහු කටයුතු කළහ
එසේ මුද්‍රණයකළ ප‍්‍රකාශන කිහිපයක් පහත දැක්වේ
දේශන මාධ්‍ය හා අධ්‍යාපනය

මිෂනාරි පූජකවරු පන්සල් හා මහජනතාව ගැවසෙන වෙනත් ස්ථානවල දේශන පවත්වා තම ආගමික ප‍්‍රචාරවල නිරත වූහ
එසේ ම පාසල් ආරම්භ කිරීම හා එ්වාපවත්වාගෙන යාමටත් ඔවුහු කැපවීමෙන් කටයුතු කළහ
මිෂනාරී අධ්‍යාපන කටයුතුවලටරජයේ අනුග‍්‍රහය ලැබුණි
බි‍්‍රතාන්‍ය පාලන කාලයේ දී රජයේ තනතුරු ලබා ගැනීමට ඉංග‍්‍රීසිභාෂා දැනුම අවශ්‍ය විය
මේ නිසා සිංහල හා දෙමළ දරුවන්ට ඉංග‍්‍රීසි අධ්‍යාපනය ලැබීමසඳහා මිෂනාරි පාසල්වලට යාමට සිදුව තිබුණි
බෞද්ධ පුනරුද ව්‍යාපාරය

මිෂනාරීන් ලේඛන හා දේශන මාධ්‍යවලින් ප‍්‍රතිමා වන්දනාව නිසරු දෙයක් ලෙස ප‍්‍රචාරය කිරීමත්, බෞද්ධ හා හින්දු ඇතැම් සිරිත් විරිත් විවේචනය කිරීමත් නිසා එ්වාට පිළිතුරු දීමේ අවශ්‍යතාවක් පැන නැගුණි
එසේ ම සිංහල දෙමළ වැනි ස්වභාෂා අධ්‍යාපනයට රජයේ අනුග‍්‍රහයක් නො ලැබීම නිසා දේශීය භාෂා අධ්‍යාපනය නගා සිටුවීමේ අවශ්‍යතාවක් ද මතුව තිබුණි
මෙම ගැටලූවලට විසඳුම් සෙවීමේ දී බෞද්ධ භික්ෂූන් වහන්සේලා පුරෝගාමී ව කටයුතු කළහ
වලානේ සිද්ධාර්ථ හිමියන් රත්මලානේ පරම ධම්මචේතිය පිරිවෙන පිහිටුවීම බෞද්ධ අධ්‍යාපන ක්ෂේත‍්‍රයේ වැදගත් සිදුවීමකි
සිංහල,පාලි, සංස්කෘත වැනි භාෂා හැදෑරූ දේශීය සංස්කෘතිය අගය කරන ගිහි පැවිදි පඬිවරු පිරිසක් එම පිරිවෙනෙන් බිහි වූහ
එම පිරිසට අයත් හික්කඩුවේ ශ‍්‍රී සුමංගල හිමියෝ වර්ෂ 1873 දී මාලිගා කන්දේ විද්‍යෝදය පිරිවෙන පිහිටුවූහ
රත්මලානේ ධම්මාලෝක හිමියන්විසින් වර්ෂ 1875 දී පෑලියගොඩ විද්‍යාලංකාර පිරිවෙන පිහිටුවන ලදි
මෙසේ පැරණිපිරිවෙන් අධ්‍යාපන ක‍්‍රමය යළි ආරම්භ වීම නිසා තව තවත් උගතුන් බිහිවීම, බෞද්ධපුනරුදයට ආශිර්වාදයක් විය
මුද්‍රණාල පිහිටුවීම

බෞද්ධයන්ට එතෙක් අඩුපාඩුවක් ව පැවති මුද්‍රණාලයක් පිහිටුවීමට බුලත්ගම ධම්මාලංකාර සිරි සුමනතිස්ස හිමියෝ කටයුතු කළහ
මේ සඳහා ලංකාවේ දානපතියන්ගෙන් ආධාර එකතු කොට එය ප‍්‍රමාණවත් නොවීම නිසා සියම් රටේ රජතුමාගෙන් ද ආධාර ලබා ගැනීමට සුමනතිස්ස හිමියන් කටයුතු කර ඇත
එකිී සියලූ මුදල් යොදවා වර්ෂ 1862 දී ගාල්ලේ ලංකෝපකාර මුද්‍රණාලය පිහිටුවීම බෞද්ධ පුනරුදයේ තවත් වැදගත් අවස්ථාවකි
මීට පසුව බෞද්ධයන් විසින් රටේ විවිධ ප‍්‍රදේශවල තවත් මුද්‍රණාල රැුසක් පිහිටුවන ලදි
එබඳු මුද්‍රණාල කිහිපයක නම් පහත දැක්වේ
බෞද්ධයන් පිහිටුවූ මුද්‍රණාල කිහිපයක්
ලංකාභිනව විශ‍්‍රැත මුද්‍රණාලය
 කවටකතික මුද්‍රණාලය
 සුදර්ශන මුද්‍රණාලය
 සරසවි සඳරැුස මුද්‍රණාලය
ලේඩි ඇන්ඩ් ද ට්‍රෑම්ප් (ඉංග්‍රීසි
Lady and the Tramp) යනු වෝල්ට් ඩිස්නි විසින් නිෂ්පාදනය කරනු ලැබූ, 1955 දී නිකුත් වූ ඇමරිකානු සජීවීකරණ චිත්‍රපටයකි
යොමු

1955 සජීවිකරණ චිත්‍රපට
1950s ඇමරිකානු සජීවිකරණ
ඇමරිකානු සජීවිකරණ චිත්‍රපට
1. මා විසින් මෙසේ අසන ලදි
එක් කලෙක භාග්‍යවතුන් වහන්සේ සැවැත්නුවර සමීපයෙහහිවූ පූර්වාරානයෙහි වැඩවසන්නාහ
එකල වාසෙට්ඨ, භාරද්වාජ නම් සාමණේර දෙනම භික්‍ෂුභාවය බලාපොරොත්තු වෙමින් භික්‍ෂූන් සමීපයෙහි වෙසෙත්
එකල භාග්‍යවතුන් වහන්සේ සවස් වේලයෙහි විවේකයෙන් නැගී සිට ප්‍රාසාදයෙන් බැස පහයෙහි සෙවනැල්ල පවත්නා පසුභාගයෙහි අවකාස්ථානයක සක්මන් කළහ
එවිට වාසෙට්ඨ, භාරද්වාජ දෙනම භාග්‍යවතුන් වහන්සේ වෙත පැමිණ භාග්‍යවතුන් වහන්සේ හොඳින් වැඳ සක්මන් කරන්නාවූ භාග්‍යවතුන් වහන්සේ අනුව සක්මන් කළාහුය
එකල භාග්‍යවතුන් වහන්සේ වාසෙට්ඨ හට කථාකොට මෙසේ කීවාහුය
´´වාසෙට්ඨය, තෙපි වනාහි බ්‍රාහ්මණ ජාති ඇත්තෝ වූවාහුය
බ්‍රාහ්මණයෝ තොපට අපහාස නොකෙරෙත්ද
හෙළාදැකීම නොකෙරෙත්ද
´´

2. ´´ස්වාමීන් වහන්ස, ඒකාන්තයෙන්ම බමුණෝ අපට අපහාස කෙරෙති
´´

´´බ්‍රාහ්මණයෝ අපට මෙසේ කියති
´´බ්‍රාහ්මණ තෙමේම උතුම් වංශ ඇත්තේය
අන්‍යයෝ හීන වංශ ඇත්තෝය
බ්‍රහ්මයා විසින මවන ලද්දාහුය
බ්‍රහ්මයාගෙම නෑයෝ වෙති
ඒ තෙපි ශ්‍රේෂ්ඨ වංශය හැරපියා හීනවූ මාර පක්‍ෂයෙහිවූ බඹහුගේ පාදයෙන් උපන්නාවූ අපිරිසිඳුවූ මුඩු මහණහු කෙරෙහි පැවිදිවීම් නම්වූ ඒ හීන වංශයට පැමිණීම තොපට නුසුදුසුයි´´ කියාය
´´

´´වාසෙට්ඨය, බ්‍රාහ්මණයන්ගේ ඔසප්වූද, දරුගැබ් ඇත්තාවූද, දරුවන් වදන්නාවූද, දරුවන්ට කිරි පොවන්නාවූද බැමිණියෝ දක්නා ලැබෙති
ඒ බ්‍රාහ්මණයෝ යෝනි මාර්ගයෙන්ම උපන්නෝව මෙසේ කියති
ඔහු තුමූ බ්‍රහ්මයාටද බොරුවෙන් හෙළාදකිත්
බොරුද කියත්
බොහෝ පව්ද රැස්කර ගනිත්
´´

3. ´´වාසෙට්ඨය, මේ වංශ සතරක් වෙත්
එනම්, ක්‍ෂත්‍රියෝය, බ්‍රාහ්මණයෝය, වෛශ්‍යයෝය (වෙළඳුන්ය), ශුද්‍රයෝය (කම්මරුවෝය) කියාය
වාසෙට්ඨය, මේ ලෝකයෙහි සමහර ක්‍ෂත්‍රියෙක් ප්‍රාණාත කරන්නෙක් වෙයි
නුදුන් දෙය ගන්නෙක් වෙයි
කාමයෙහි වරදවා හැසිරෙන්නෙක් වෙයි
බොරැ කියන්නෙක් වෙයි
කේලාම් කියන්නෙක් වෙයි
පරුෂ වචන කියන්නෙක් වෙයි
හිස් වචන කියන්නෙක් වෙයි
දැඩි ලෝභය බහුල කොට ඇත්තෙක් වෙයි
(ක්‍රෝධයෙන්) වෙනස්වූ සිත් ඇත්තෙක් වෙයි
මිත්‍යාදෘෂ්ඨි (වැරදි දැකීම්) ඇත්තෙක් වෙයි
´´

´´මෙසේ යම් ධර්ම කෙනෙක් අකුසල වෙත්ද, ඒ ධර්මයෝ සමහර ක්‍ෂත්‍රියයෙකු කෙරෙහි දක්නා ලැබෙත්
ඒ ධර්මයෝ සමහර බ්‍රාහ්මණයෙකු කෙරෙහිද, සමහර වෛශ්‍යයෙකු කෙරෙහිද දක්නා ලැබෙති
සමහර ශුද්‍රයෙකු කෙරෙහිද දක්නා ලැබෙති
´´

4. ´´වාසෙට්ඨය, මේ ලෝකයෙජහි සමහර ක්‍ෂත්‍රියෙක්ද ප්‍රාණාතයෙන් වැළකුණේ වෙයි
නුදුන් දෙය ගැන්මෙන් වැළකුණේ වෙයි
කාමයෙහි වරදවා හැසිරීනෙන් වැළකුණේ වෙයි
බොරැකීමෙන් වැළකුණේ වෙයි
කේලාම් කීමෙන්වැළකුණේ වෙයි
පරුෂ වචන කීමෙන් වැළකුණේ වෙයි
හිස්වචන කීමෙන් වැළකුණේ වෙයි
දැඩි ලෝභය බහුල කොට ඇත්තේ නොවෙයි
(ක්‍රෝධයෙන්) වෙනස්වූ සිත් ඇත්තේ නොවෙයි
සම්‍යක්දෘෂ්ඨි (හරි දැකීම්) ඇත්තෙක් වෙයි
´´ ඒ ධර්මයෝ සමහර ක්‍ෂත්‍රියයෙකු කෙරෙහි, සමහර බ්‍රාහ්මණයෙකු කෙරෙහිද, සමහර වෛශ්‍යයෙකු කෙරෙහිද, සමහර ශුද්‍රයෙකු කෙරෙහිද දක්නා ලැබෙති
´´

´´බ්‍රාහ්මණයෝ, ´´බ්‍රාහ්මණ තෙමේම උතුම් වංශ ඇත්තේය
අන්‍යයෝ හීන වංශ ඇත්තෝය´´ යන ඔවුන්ගේ ඒ කථාව නුවණැත්තෝ පිළිනොගනිත්
ඊට හේතු කවරේද
වාසෙට්ඨය, මේ (ක්‍ෂත්‍රියාදී) සතර වංශයන් අතුරෙන් (එකකට ඇතුළත්වූ) යම් භික්‍ෂුවක් රහත්වූයේද, නැති කරන ලද ආශ්‍රව ඇත්තේ වේද, වාසය කොට නිම කරන ලද බ්‍රාහ්මචා්‍ර්‍යවාස ඇත්තේද, කරන ලද සිවුමහ කටයුතු ඇත්තේද, බාහා තබන ලද ස්කන්ධ බර ඇත්තේද, පිළිවෙලින් පැමිණි ස්වකීය කටයුතු ඇත්තේද, විනාශ කරන ලද භව බන්ධන ඇත්තේද, හොඳින් කරුණු සහිතව දැන කෙලෙසුන් කෙරෙන් මිදුනේ වේද ඒ පුද්ගල තෙමේ ඔවුන් අතුරෙන් ශ්‍රේෂ්ඨයයි කියනු ලැබේ
´´

´´වාසෙට්ඨය, සත්වයන් පිළිබඳවූ මෙලෙව්හිද, පරලෙව්හිද යම්සේ ධර්මයම ශ්‍රේෂ්ඨ වේද, එය මේ ආකාරයෙන්ද දත යුතුයි
´´

5. ´´වාසෙට්ඨය, පසේනදි කොසොල් රජ තෙමේ තමන්ට වඩා උසස් අනෙකෙකු නැති හෙයින් අනුත්තර නම්වූ ශ්‍රමණ භවත් ගෞතම තෙමේ ශාක්‍ය කුලයෙන් නික්ම පැවිදිවූයේයයි දනියි
වාසෙට්ඨය, ශාක්‍යයෝ පසේනදි කොසොල් රජුහට සමාන වංශ ඇත්තාහුය
කොසොල් රජුහට යටත්ව පවත්නාහුය
වාසෙට්ඨය, පසේනදි කොසොල් රජුහු ගරු සැලකිලි පැවැත්වීමද, වැඳීමද, දැක හුනස්නෙන් නැගී සිටීමද, ඇඳිලි බැඳීමද, වත් පිළිවෙත් කිරීම් ආදී ඒ ඒ සුදුසු ක්‍රියාද තථාහතයන් වහන්සේට කරයි
´´

´´වාසෙට්ඨය, සත්වයන් පිළිබඳවූ මෙලෙව්හිද, පරලෙව්හිද යම්සේ ධර්මයම ශ්‍රේෂ්ඨ වේද, එය මෙකී ආකාරයෙන්ද දත යුතුයි
´´

6. ´´වාසෙට්ඨය, ´´තෙපි කවරුහුදැ´´යි විචාරණ ලද්දාහුම ´´ශාක්‍ය පුත්‍රවූ ශ්‍රමණයම්හ´´යි ප්‍රකාශ කරන්නාහුය
මම භාග්‍යවතුන වහන්සේගේ පුත්‍ර වෙමි
වාසෙට්ඨය, ධම්මකාය යනුද, බ්‍රහ්මකාය යනුද, ධම්මභූත යනුද, බ්‍රහ්මභූත යනුද තථාගතයන් වහන්සේගේම නම් වන හෙයිනි
´´

´´ලෝකය හටගන්නා කල්හි බොහෝ සෙයින් සත්වයෝ ආභස්සර බ්‍රාහ්ම ලෝකයෙන් චුතව මේ මනුෂ්‍ය ලෝකයට පැමිණෙති
සත්වයෝය යන කොටසටම ඇතුළත් වෙති
7. ´´වාසෙට්ඨය, ඉක්බිත්තෙන් කිසි කලෙක්හි දීර් කාලයෙක්හුගේ ඇවෑමෙන් ඒ සත්වයන්ට ජලයෙහි රස පොළොව පිහිටන්නීය
´´

8. ´´වාසෙට්ඨය, ඉක්බිත්තෙන් ඒ සත්වයෝ රස පොළොව අනුභව කරමින් එයම කමින් එයම ආහාර කොට ඇතිව බොහෝ දීර් කාලයක් සිටින්නාහුය
ඒ සත්වයන්ගේ ශරීරයෙහි රළු ගතියද ඇතිවිය
වර්ණයාගේ වෙනස්වීමද පෙණුනේය
වර්ණය නිසා උපන් අධික මාන හේතුවෙන් ඔවුන්ගේ රස පොළොව නැතිවී ගියේය
පුරාණ ලෝකෝප්පත්ති වංශ කථාව මෙසේ ඇතිවිය
එහෙත් ඒ පිළිබඳ අර්ථය නොදනිත්මය
´´

´´වාසෙට්ඨය, ඉක්බිති ඒ සත්වයන්ගේ රස පොළොව නැතිවී ගිය කල්හි (බිම්හතු) ඕජා සහිත මොලොක් පස පහළ වූයේය
එය වර්ණ සම්පන්නා විය
සුවඳින් යුක්තවිය, රසයෙන් යුක්තවිය
එවිට ඒ සත්වයෝ බිම්හතු අනුභව කරන්නට පටන් ගත්තාහුය
ඒ සත්වයන්ගේ ශරීරයන්හි රළු බවද වැඩිවිය
වර්ණය අඩු බවද පෙණුනේය
වර්ණය නිසා උපන් මහත් මාන හේතුවෙන් නැවත නැවත උපදනා මහත් මාන ස්වභාවය ඇති ඔවුන්ගේ බිම්හතු (බිම් පතුරු) නැතිවී ගියේය
එකල බදාලතා නම්වූ වැල් ජාතියක් පහළ විය
ඒ වැල් වර්ගය වර්ණවත් විය, සුවඳින් යුක්ත විය, රසවත් විය
එවිට ඒ සත්වයෝ බදාලතා නම් වැල් අනුභව කරන්නට පටන් ගත්හ
ඒ සත්වයන්ගේ ශරීරයන්හි රළු බවද බෙහෝසෙයින් වැඩිවිය
වර්ණය නිසා උපන් මහත් මාන හේතුවෙන් නැවත නැවත උපදනා මහත් මාන ස්වභාවය ඇති ඔවුන්ගේ බදාලතා නැතිවී ගියේය
´´

´´මෙසේ එම පුරාණ ලෝකෝප්පත්ති වංශ කථාවට අනුව යෙත්
´´

´´කුඩු රහිතවූ දහයියා, (පොතු) රහිතවූ සුවඳ ඇත්තාවූ සහල්ම ඵල කොට ඇත්තාවූ හැළ් පහළ වූයේය
උදෑසන උදය බතට යම් ඒ සුවඳ හැල් කොටසක් හැරගනිත්ද, සවස ඒ කොටස පැසී සිටියේය
පෙර යමෙක් ස්ත්‍රී වූවාද ඇයට ස්ත්‍රී ලකුණු පහළ විය
(පෙර) යමෙක් පුරුෂ වූයේද ඔහුට පුරුෂ ලකුණු පහළ විය
ඒ සත්වයන්ට කාම රාගය ඇතිවිය
මෙකලද සමහර ජනපදයන්හි ස්ත්‍රියක් ගෙනයනු ලබන කල්හි සමහර කෙනෙක් පස් දමා ගසත්
සමහර කෙනෙක් අළු දමා ගසත්
සමහර කෙනෙක් ගොම දමා ගසත්
මෙසේ එම පුරාණ ලෝකෝප්පත්ති වංශ කථාවට අනුව යෙත්
ඒ පිළිබඳ අර්ථය නොදනිත්මය
´´

´´පින්වත් සත්වය කම් නැත
මා විසින් සතර දවසක ප්‍රයෝජනය පිණිස එකවරම හැල් ගෙන එන ලදැ´´යි කීයේය
වාසෙට්ඨය, ඉක්බිත්තෙන් ඒ සත්ව තෙම ඒ (හැල් ගෙණ ආ) යම් කලෙක්හි ඒ සත්වයෝ හැල් (ගෙණවුත්) කල් තබා ගෙන පාවිච්චි කරන්ට පටන් ගත්තාහූද එකල්හි කුඩුද සහල් වසා සිටියේය
දහයියා (පොතු) ද සහල් වසා සිටියේය
කපන ලද ධාන්‍යයද නැවත නොවැඩුනේය
කපන ලද තැන් එසේ අඩුවම පෙණුනේය
ඇල් වී පඳුරු පඳුරුව සිටියාහුය
´´

´´ඉක්බිත්තෙන් ඒ සත්වයෝ ඇල් වී බෙදා ගත්හ
මායිම් තබාගත්හ
´´

9. ´´එවිට එක්තරා සත්වයෙක් ස්වකීය කොටස ආරක්‍ෂා කරන්නේ මතහට නුදුන්නාවූ එක්තරා කොටසක් රැගෙන (සොරකම් කොට ගෙණ) පාවිච්චි කළේය
එතැන් පටන් (ලෝකයෙහි) අන්සතු නුදුන් දෙය ගැණීම පහළ විය
(අන්‍යයන්ට) අපහාස කිරීම පහළ විය
බොරු කීම පහළ විය
(සත්ව හිංසා පිණිස) දඬු ගැණීම පහළ විය
´´

10. ´´වාසෙට්ඨය, එවිට ඒ සත්වයෝ ඔවුන් අතුරෙන් යමෙක් ඉතා උතුම් රූප ඇත්තේ වීද, ඉතා මහත් ආනුභාව ඇත්තේ වීද ඒ සත්වතෙම ප්‍රකාශ කටයුත්ත හොඳින් ප්‍රකාශ කිරීමටද, ගැරහිය යුත්තහුට හොඳින් ගැරහීමටද, නෙරපිය යුත්තහු නෙරපීමටද යෙදුවේය
ඒ සත්වයාට ඇල් වී වලින් කොටසක් දුන්නාහුය
එසේ මහජනයා විසින් සම්මත කරන ලද්දේය යන අර්ථයෙන් මහාසම්මතත කියා පළමුවන නාම (ව්‍යවහාරය) ඇතිවිය
වාසෙට්ඨය, ක්‍ෂෙත්‍රයන්ට (ඉඩම් වලට) අධිපතිය යන අර්ථයෙන් ක්‍ෂත්‍රියයයි කියා දෙවන නාම (ව්‍යවහාරය) විය
ධර්මයෙන් අන්‍ය සත්වයන් පිණවයි යන අර්ථයෙන් රජය යන තුන්වන නාමය ඇතිවිය
වාසෙට්ඨය, මෙසේ අග්‍රයයි දන්නා ලද්දාවූ ලෝකෝප්පත්ති වංශ කථාවෙන් මේ ක්‍ෂත්‍රිය සමූහයාගේ පහළ වීම වූයේය
ඒ සත්වයන් සම්බන්ධවම වේ
අන්‍ය සත්වයන් සම්බන්ධව නොවේ
සමානවූ සත්වයන් සම්බන්ධවම වේ
අසමාන සත්වයන් සම්බන්ධව නොවේ
ධර්මයෙන්මැයි
අධර්මයෙන් නොවේ
වාසෙට්ඨය, මේ සත්වයන් සම්බන්ධව මෙ ලෝකයෙහිද පරලෙව්හිද ධර්මයම ශ්‍රේෂ්ඨය
´´

´´ඒකාන්තයෙන් පාප ධර්මයෝ සත්වයන් කෙරෙහි පහළවූහ
වාසෙට්ඨය, ලාමක අකුශල ධර්මයන් දුරු කෙරෙති යන අර්ථයෙන් බ්‍රාහ්මණයයිම පළමූවන නාම (ව්‍යවහාරය) වූයේය
ඔහු තුමූ වන ප්‍රදේශයෙහි පන්සල් (කොළ සෙවිලි කල පැල්) කොටාගෙන එහි පන්සල්වල ධ්‍යාන කෙරෙති
ඔහු තුමූ ආහාර ලබාගෙන නැවතත් පන්සල් වලටම වැද ධ්‍යාන කෙරෙත්
වාසෙට්ඨය, ධ්‍යාන කෙරෙති යන අර්ථයෙන් ඣායකය ඣායකය යන දෙවන නාම (ව්‍යවහාරය) විය
´´

´´වාසෙට්ඨය, එම සත්වයන් අතුරෙන් ඇතැම් කෙනෙක් වන ප්‍රදේශයෙහි පන්සල්වල ඒ ධ්‍යානය (කළ නොහැකි වන්නාහූ) ගම් වෙතටද, නියම්ගම් වෙතටද පැමිණ ත්‍රිවේදය සකස් කෙරෙමින්ද, උගන්වමින්ද වෙසෙති
´´ධ්‍යාන නොකෙරෙති´´ යන අර්ථයෙන් අජඣායකය යන තුන්වන නාමය විය
´´

´´වාසෙට්ඨය, (වේද මන්ත්‍ර දැරීමය, වේද මන්ත්‍ර හැදෑරීමය යන මෙය) එකල්හි පහත්යයි සම්මත විය
(ඒ මන්ත්‍ර හැදෑරීම හා කියවීම) දැන් ශ්‍රේෂ්ඨයයි සම්මත වෙයි
´´

´´වාසෙට්ඨය, මෙසේ මේ පුරාණවූ ලෝක උප්පත්ති වංශ කථාවෙන් බ්‍රාහ්මණ සමූහයාගේ පහළවීම වූයේය
´´

´´වාසෙට්ඨය, එම සත්වයන් අතුරෙන් ඇතැම් සත්ව කෙනෙක් මෛථුන ධර්ම සේවනය නිසා හරක් රැකීම් වෙළඳාම් ආදී ප්‍රසිද්ධ කර්මාන්තයන්හි යෙදුණාහ
´´

´´´´මෛථුන ධර්මය සඳහා ප්‍රසිද්ධ කර්මාන්තයන්හි යෙදෙත්´´ යන අර්ථයෙන් වෛශ්‍යයයි නාමය විය
´´

´´වාසෙට්ඨය, මෙසේ වනාහි මේ පුරාණ වෛශ්‍ය සමූහයාගේ ලෝකෝත්පත්ති වංශ කථාව පහළ වූයේය
´´

´´වාසෙට්ඨය, එම සත්වයන් අතුරෙන් යම් ඒ සත්ව කෙනෙක් ඉතිරි වූවාහුද ඔහු නපුරු පැවතුම් ඇත්තෝ වූහ
´´

´´වාසෙට්ඨය, නපුරු ක්‍රියා ඇත්තෝය, නින්දිත ක්‍රියා ඇත්තෝය යන අර්ථයෙන් ශුද්‍රයයි යන නාම විය
´´

´´මෙසේ මේ පුරාණ ශුද්‍ර සමූහයාගේ පහළවීම පිළිබඳ ලෝක උප්පත්ති වංශ කථාව වූයේය
´´

11. ´´වාසෙට්ඨය, යම් හේතුවකින් ක්‍ෂත්‍රිය තෙමේද, බ්‍රාහ්මණ තෙමේද, වෛශ්‍ය තෙමේද, ශුද්‍ර තෙමේද තමාගේ ධර්මයට නින්දා කෙරෙමින් ශ්‍රමණ වන්නෙමියි ගිහිගෙන් නික්ම මහණ වේද, එබඳු කාලයක් වේමය
´´

´´වාසෙට්ඨය, මෙසේ ඒ වංශ සතරට අයත් අමූහ අතුරෙන් ශ්‍රමණ සමූහයාගේ පහළවීම වූයේය
´´

12. ´´වාසෙට්ඨය, ක්‍ෂත්‍රිය තෙමේද, බ්‍රාහ්මණ තෙමේද, වෛශ්‍ය තෙමේද, ශුද්‍ර තෙමේද, ශ්‍රමණ තෙමේද කයින් දුෂ්චරිතයෙහි හැසිර, වචනයෙන් දුෂ්චරිතයෙහි හැසිර, සිතින් දුෂ්චරිතයෙහි හැසිර, මිථ්‍යාදෘෂ්ටිව, මිථ්‍යාදෘෂ්ටි කර්ම සමාදන්ව, මිථ්‍යාදෘෂ්ටි කර්ම සමාදන හේතුවෙන් කය බිඳීමෙන් මරණින් මත්තෙහි අපාය නම්වූ දුගති නම්වූ විනිපාත නම්වූ නිරයෙහි උපදියි
´´

13. ´´වාසෙට්ඨය, ක්‍ෂත්‍රිය තෙමේද, බ්‍රාහ්මණ තෙමේද, වෛශ්‍ය තෙමේද, ශුද්‍ර තෙමේද, ශ්‍රමණ තෙමේද කයින් සුචරිතයෙහි හැසිර, වචනයෙන් සුචරිතයෙහි හැසිර, සිතින් සුචරිතයෙහි හැසිර, සම්‍යග්දෘෂ්ටිව, සම්‍යග්දෘෂ්ටි කර්ම සමාදන්ව, සම්‍යග්දෘෂ්ටි කර්ම සමාදන හේතුවෙන් කය බිඳීමෙන් මරණින් මත්තෙහි සුගති නම්වූ ස්වර්ග ලෝකයෙහි උපදනේය
´´

14. ´´වාසෙට්ඨය, ක්‍ෂත්‍රිය තෙමේද, බ්‍රාහ්මණ තෙමේද, වෛශ්‍ය තෙමේද, ශුද්‍ර තෙමේද, ශ්‍රමණ තෙමේද කයින් කුසල් අකුසල් දෙකම කරන්නේ වෙයි
වචනයෙන් කුසල් අකුසල් දෙකම කරන්නේ වෙයි
සිතින් කුසල් අකුසල් දෙකම කරන්නේ වෙයි
මිශ්‍රවූ දෘෂ්ටි ඇතිව මිශ්‍රවූ දෘෂ්ටි සමාදන්ව මිශ්‍රවූ දෘෂ්ටි කර්ම සමාදාන හේතුවෙන් කය බිඳීමෙන් මරණින් මත්තෙහි සුව දුක් දෙකම විඳින්නේ වෙයි
´´

15. ´´වාසෙට්ඨය, ක්‍ෂත්‍රිය තෙමේද, බ්‍රාහ්මණ තෙමේද, වෛශ්‍ය තෙමේද, ශුද්‍ර තෙමේද, ශ්‍රමණ තෙමේද කයින් සංවරව, වචනයෙන් සංවරව, සිතින් සංවරව කෙට්ඨාස වශයෙන් සත් වැදෑරුම්වූ බෝධිපාක්‍ෂික ධර්මයන් (මාර්ග ඥානය ලබා ගැනීමට වුවමනා ධර්ම) වඩා මේ ආත්ම භාවයෙහිම කෙලෙස් ගිනි නිවා ලන්නේය
´´

16. ´´වාසෙට්ඨය, මේ සතර වංශ අතුරෙන් යම් භික්‍ෂුවක් අර්හත් වූයේද, නැති කරන ලද කෙලෙස් ඇත්තේද, වැස නිම කරන ලද බ්‍රහ්මචර්යාව ඇත්තේද, බහා තබන ලද (කෙලෙස් බර ආදී) බර ඇත්තේද, පැමිණියාවූ තමාගේ අර්ථය ඇත්තේද, නැති කරන ලද සසර බැඳුම් ඇත්තේද, මනා කොට දැන කෙලෙසුන් කෙරෙන් මිදුනේද, හේතෙමේ ඔවුනතුරෙන් අග්‍රයයි කියනු ලැබේ
ඒ ධර්මයෙන්මය, අධර්මයෙන් නොවේ
වාසෙට්ඨය, සත්වයන් පිළිබඳවූ මේ ලෝකයෙහිද පරලෙව්හිද ධර්මයම ශ්‍රේෂ්ඨයි
´´

´´වාසෙට්ඨය, සනත් කුමාර නම් බ්‍රහ්මයා විසින්ද මේ ගාථා තොමෝ කියන ලද්දීය
´´

´´යම් ජනයෝ, ´´මම ගෞතම වෙමි´´, ´´මම කාශ්‍යප වෙමි´´,යි ගෝත්‍රය සිහි කරන්නෝ වෙත්ද, ඒ ජන සමූහයා අතුරෙන් ක්‍ෂෙත්‍රිය තෙමේ ශ්‍රේෂ්ඨයි
අෂ්ඨ විද්‍යාවෙන් හා පසළොස් චරණ ධර්මයන්ගෙන් යුක්තවූ යම් තථාගතයන් වහන්සේ කෙනෙක් වෙත්ද, ඒ තථාගතයන් වහන්සේ දෙව් මිනිසුන් අතුරෙහි ශ්‍රේෂ්ඨ වන්නාහ
´´

´´වාසෙට්ඨය, මමද මෙසේ කියමි
´´යම් ජනයෝ, ´´මම ගෝතම වෙමි
මම කාශ්‍යප වෙමැ´´යි ගෝත්‍රය සිහි කරන්නෝ වෙත්ද, ඒ ජන සමූහයා අතුරෙන් ක්‍ෂෙත්‍රිය තෙමේ ශ්‍රේෂ්ඨයි
´´

භාග්‍යවතුන් වහන්සේ මේ සූත්‍රය වදාළ සේක
වාසෙට්ඨ භාරද්වාජ යන සාමණේරයන් වහන්සේලා දෙනම සතුටු සිත් ඇත්තාහු භාග්‍යවතුන් වහන්සේගේ දේශනාවට සතුටූ වූවාහුය
තාක්ෂණය වර්ධනය වීමත් සමග බිහි වූ SMS සේවාවේ නිර්මාතෘ ලෙස සලකන්නේ ෆින්ලන්තයේ මැටි මැකොනන් ය
එය 1980 දශකය මුල් භාගයේ සිටම නොයෙක් මට්ටමින් ජංගම දුරකථන සඳහා යොදා ගෙන ඇත
SMS සේවාව මුල් දිනවල යොදාගෙන ඇත්තේ ජංගම දුරකථන ග්‍රාහකයින්ට නොයෙකුත් දැනුම්දීම් සිදු කිරීමටය
එම කාලයේදී SMS පණිවිඩ යැවීමේ හැකියාව පැවතියේ ජංගම දුරකථන සේවා සපයන ආයතන වලට පමණක් වුවද, 1990 පමණ විට පෞද්ගලික පණිවිඩ සඳහා SMS භාවිතය ඇරඹුණි
කෙසේ වුවද ලොව ප්‍රථම SMS පණිවිඩය යවා ඇත්තේ 1992 දෙසැම්බර් මස 2 වෙනි දින ඉංජිනේරුවරයෙකු වූ නීල් පැප්වර්ත් විසිනි
Vodafone ජාලය හරහා මෙම පණිවිඩය යැවීම සිදු කෙරිණි
ඒ Vodafone සමාගමේ අධ්‍යක්ෂක වරයෙකු වූ රිචඩ් ජාවිස් වෙතයි
එම පණිවිඩයේ සටහන් වී ඇත්තේ " Merry Christmas " ලෙසින් නත්තල් සුභ පැතුම් පණිවිඩයකි
එහෙත් එම දිනවල පැවති ගිණුම්කරණ දුර්වලතා නිසා කෙටි පණිවිඩ සේවාව දියුණු වූයේ සෙමින්ය
එක් ජංගම දුරකථනයකින් යවනු ලබන කෙටි පණිවිඩය පළමුවෙන්ම කෙටි පණිවිඩ සේවා මධ්‍යස්ථානයක් වෙත ලඟා වෙයි
එම පණිවිඩය පිළිබඳ ගිණුම්ගත කර ගැනීමෙන් පසුව පණිවිඩය ලබන්නා වෙතට යොමු කෙරේ
එම ග්‍රාහක දුරකථනය ක්‍රියා විරහිත නම් නැවත වරක් එම පණිවිඩය යොමු කෙරේ
මේ අයුරින් කෙසේ හෝ එම පණිවිඩය අදාල දුරකථනයට යොමු කෙරේ
මෙම ක්‍රියාවලිය එතරම් විශ්වාසනීය නොවේ
පණිවිඩය ප්‍රමාද වීමට හෝ නොලැබී යාමටද ඉඩ කඩ ඇත
එබැවින් යවන පණිවිඩය සම්බන්ධව භාරදීමේ වාර්ථාවක් [Deliver Report] ලබා ගැනීම සුදුසුවේ
SMS ලොව පුරා සීග්‍රයෙන්ම ජනප්‍රය වන මාධ්‍යයකි
2012 වසරේ කරණ ලද ගණනය කිරීමකට අනුව වසරකට කෙටි පණිවිඩ බිලියන 8600ක් ලොව පුරා හුවමාරු වී ඇත
එනම් සෑම පුද්ගලයෙක්ම වසරකට කෙටි පණිවිඩ 1228ක් බැගින් යවා ඇත
එසේම කෙටි පණිවිඩ සංඛ්‍යාව මගින් ජංගම දුරකථන සේවා ආයතන වලට ලබා දුන් ආදායම ඇ
බිලියන 150 ඉක්මවිය
ලෝකය පුරා දවසකට යවන කෙටි පණිවිඩ ගණන කොතරම්දැයි International Herald Tribune පුවත්පත සොයා බැලීය
එහිදී පෙනී ගියේ දැනට ලොව පුරා මිනිසුන් වසරකට හුවමාරු කරන SMS ගණන ට්‍රිලියන 8ක් හෙවත් කෝටි ලක්ෂ 8ක් බවයි.එනම් දිනකට කෝටි 2186 කට වැඩි SMS ප්‍රමාණයක් හුවමාරු වේ
SMS දැනට ලෝකයේ ප්‍රධානම ප්‍රචාරණ් මාධ්‍යයක් වී ඇත
බොහෝ ප්‍රවෘත්ති ආයතන    මගින් පුවත් දැණුවත් කිරීම ලබාදීම සාමාන්‍ය දෙයකි
එසේම දේශපාලනයටද SMS ගෑවී ඇත
2001 දී පිලිපීන ජනපති එස්ට්‍රාඩා ට එරෙහිව උද්ඝෝෂකයෝ දැවැන්ත SMS ප්‍රචාරක ව්‍යාපාරයක් ගෙන ගියේය
එස්ට්‍රාඩා පැරදුනේ ඒ හේතුවෙනි
2002 දී කොරියානු ජනපතිවරණයේදී පරාජය වේ යැයි සිතූ අපේක්ෂක රෝමෝ හුයින් වැඩි ඡන්ද සුළු ප්‍රමාණයකින් ජයගත්තේ අවසාන මොහොතේ ගෙන ගිය SMS ප්‍රචාරක ව්‍යාපරාය හේතුවෙනි
SMS උන්මාදය තදින්ම වැලදී ඇත්තේ ආසියාතිකයින්ට හා යුරෝපීන්ටයි
ජපානය,කොරියාව,ඕස්ට්‍රේලියාව වැනි රටවලට මෙය එතරම බලපා නැත
SMS, දුරකථන සමාගම්වලටද ඉතා වාසිදායක වේ
ඒ දුරකථන ඇමතුමක් සම්බන්ධ කරන වියදමෙන් SMS 350ක් පමණ සම්ප්‍රේෂණය කල හැකි නිසාය
SMS තාක්ෂණයට යා හැකි දුර බොහෝය
කෙටි පණිවිඩ සේවාවටත් වඩා ප්‍රභල,ලාභදායී තාක්ෂණයක් ලොවට හඳුන්වාදෙන තුරු SMS ඇති කල පෙරලිය නොනවත්වා ගමන් කරනු ඇත
ජංගම දුරකථනය නිසා අපට ඇති වාසි හා එහි වැදගත්කම කියා නිමකල නොහැකි තරම්ය
නමුත් ජංගම දුරකථන භාවිතය නිසාම ඇතිවූ බව පිළිගැනෙන සෞඛ්‍යමය, පාරිසරික,ආර්ථික හා සමාජ ගැටළුද බොහොමයක් ඇත
ජංගම දුරකථනයෙන් පිටවන චුම්භක ක්ෂේත්‍ර හා සන්නිවේදන කුලුණු වලින් පිටවන අධි සංඛ්‍යාත රේඩියෝ තරංග නිසා පුද්ගලයන්ට විවිධ මානසික ආබාධ,ශ්‍රවන ආබාධ,කළල ගබ්සා වීම්,අංගවිකල දරු උපත් යන ආදිය ඇති වන බව පැවසේ
මීට අමතරව ජංගම දුරකථන සන්නිවේදන කුලුණු ආශ්‍රිතව ජීවත් වන කෘමි සතුන්ගේ හැසිරීම් රටාවන්ද වෙනස් වන බව ඇතමුන් ප්‍රකාශ කරයි
මී මැස්සන් වැනි කෘමි සතුන් මෙම ප්‍රදේශ අත් හැර යන බවත් ගස් වැල් වල ඵලදාව අඩු වන බවත් ප්‍රකාශ කරන පුද්ගලයින් සිටී.නමුත් මෙම ප්‍රකාශ විවිධ පුද්ගලයන්ගේ විවිධ මත ලෙස සලකන්නේ තවමත් මෙම ප්‍රකාශ විද්‍යාත්මකව නිසි ලෙස තහවුරු කර නොමැති නිසාවෙනි
නමුත් ජාත්‍යන්තර සම්මත රීතින් අනුව මීටර් 500 ක අරයක් ඇති ප්‍රදේශයක් තුල මෙවැනි සන්නිවේදන කුලුණු පිහිටිය හැක්කේ එකක් පමණයි
නමුත් ශ්‍රී ලංකාව තුල එකම ස්ථානයේම කුලුණු 4ක් 5ක් පිහිටුවා ඇති අවස්ථා බොහොමයක් දක්නට ලැබේ
දුරකථන සේවා සපයන සමාගම් ඔවුන්ගේ ආර්ථික වාසි පිළිබඳ පමණක් සැලකිල්ලට ගනිමින් මෙවැනි දේ සිදුකරයි
කෙසේ වුවද දිනෙන් දින වැඩිවන ජංගම දුරකථන බැහැර කිරීම නිසා පරිසරයට සිදුවන හානිය පිළිබඳ විශේෂ අවධානයක් යොමු කල යුතු වේ
අන්තර්ජාතික විෂ අපද්‍රව්‍ය බැහැර කිරීම පිළිබඳ එක්සත් ජාතීන්ගේ බේසල් සම්මුතියද මෙම කරුණු පිළිබඳ විශේෂ අවධානයක් යොමු කර ඇත
ජංගම දුරකථන තුල අන්තර්ගත ඊයම්,රසදිය,කැඩ්මියම් වැනි බැර ලෝහ සහ ගිනි නොගන්නා බ්‍රෝමිනිකෘත සංයෝග බැහැර කිරීමේදී ඒවා පරිසරයට එක් වීමේ අවධානමක් පවතී
විශේෂයෙන්ම පැරණි ජංගම දුරකථන තුල මේවා වැඩි ප්‍රමාණයක් පවතී
එම විෂ රසායනික ද්‍රව්‍ය වල ඇති පිළිකා කාරක ගුණය නිසා ඒ මගින් සෞඛ්‍ය තර්ජනද එල්ලවිය හැකිය
ක්‍රෝමියම්,PVC,හා බ්‍රෝමිනිකෘත ද්‍රව්‍ය විශේෂයෙන් යොදා ගැනෙන්නේ ජංගම දුරකථනයක කවරය හා යතුරු පුවරුව නිර්මාණය කිරීමටයි
LCD තිරය නිමවා ඇත්තේ ද්‍රව ස්පඨික වලිනි
පරිපථ පුවරුව නිර්මාණය කිරීම සඳහා ඊයම්,රසදිය වැනි බැර ලෝහ හා PBB,PBDE    වැනි බ්‍රෝමිනිකෘත ද්‍රව්‍ය අත්‍යවශ්‍ය වේ
කැඩ්මියම්,නිකල් හා ලිතියම් වැනි රසායනික ද්‍රව්‍ය බැටරිය තුල අඩංගු වේ
අවසානයේ මේ සියලු විෂ රසායනික ද්‍රව්‍ය එකතුවන්නේ අප ජීවත් වන පරිසරය තුලටයි
ගැටළුව උග්‍ර වන්නේ ඉඩම් ගොඩකිරීමට යොදා ගන්නා ද්‍රව්‍ය අතරට ඉහත සඳහන් විෂ ද්‍රව්‍ය එක් වූ විටයි
එවන් භූමියක් තුල නිදහස් වන මෙම රසායනික ද්‍රව්‍ය පස් අංශු අතරින් කාන්දු වී අවසානයේ එක් වන්නේ භූගත ජලයටයි
මේ නිසා පසමත වැඩෙන භෝග තුලට මෙන්ම පානීය ජල ප්‍රභවයන් තුලටද විෂ ද්‍රව්‍ය එක් වීමේ අවධානම වැඩිවේ
සමහර සංවර්ධිත රටවල් වල ජංගම දුරකථන බැහැර කිරීමේදී දැඩි නීති ක්‍රියාත්මකව ඇත
එවන් රටවල් ඉවත් කරන ජංගම දුරකථන ආසියාතික හෝ අප්‍රිකානු රටවලට මුදා හැර නීතියෙන් ගැලවීමට ක්‍රියා කරයි
සංඛ්‍යාත්මකව අඩු දුරකථන භාවිතයක් ඇති මෙම ආසියාතික හා අප්‍රිකානු රටවල් වැඩි ජංගම දුරකථන අපද්‍රව්‍ය නිසා පීඩා විඳිනුයේ මේ අයුරෙනි
එසේම විෂ ද්‍රව්‍ය බැහැර කිරීමේ ආරක්ෂක ක්‍රම මෙවැනි සංවර්ධනය වෙමින් පවතින රටවල් භාවිතා කරනු යැයි පැවසිය නොහැක
එම නිසා මෙවැනි රටවල් වලට සිදුවන හානිය තවත් වැඩිබව පෙනී යයි
සත්‍ය වශයෙන්ම ජංගම දුරකථන නිසා පරිසරයට සිදුවන හානිය සඳහා වගකිය යුත්තේ ඒවායේ නිෂ්පාදකයින්ය
මෙයින් බැහැරවන සියළු අපද්‍රව්‍ය එක් රැස් කිරීමේ හා ඒවා බැහැර කිරීමේ වගකීම ඔවුන් වෙත පවරා දිය යුතු වේ
යුරෝපා සංගමය විසින් දැනටමත් මෙම න්‍යාය ක්‍රියාතමක කර ඇත
මෙහි අවසන් පරමාර්ථය වන්නේ ජංගම දුරකථන නිපදවීමේදී විෂ රසායනික ද්‍රව්‍ය හැකිතාක් අඩු කොට පරිසර හිතකාමී ද්‍රව්‍ය හැකිතාක් යොදා ගැනීමට නිෂ්පාදකයින්ට බල කිරීමයි
විශේෂයෙන්ම Nokia සමාගම මෙහි බරපතලකම හොඳින් තේරුම් ගනිමින් ජංගම දුරකථත ආරක්ෂිතව බැහැර කිරීමට ලොව පුරා වැඩසටහන් දැනටමත් ක්‍රියාත්මක කර ඇත
අනෙකුත් Samsung,Sony,Apple  වැනි සමාගම්ද මෙවැනි වැඩසටහන් ක්‍රියාත්මක කරන බව පෙනී යයි
මෙලෙස සමාගම් හොඳින් සමාජ වගකීම් ඉටු කලහොත් ජංගම දුරකථන නිසා පරිසරයට සිදුවන හානිය අවම කර ගැනීම එතරම් අපහසු කටයුත්තක් නොවන බව ස්ථිරය
වත්මන් ජංගම දුරකථන භාෂාවෙන් දුරකථනයක කෙටීම ලෙස හදුන්වන්නේ SMS Type  කිරීමයි
ජංගම දුරකථනයේ ආරම්භක සංකල්ප අතරින් එක් සංකල්පයක් ලෙස මෙය හදුන්වා දිය හැකිය
1880 දී පුද්ගලික හා ව්‍යාපාර සන්නිවේදනය සඳහා තිබුනේ ප්‍රධාන ක්‍රම දෙකකි
ඉන් එකක් තැපෑල වූ අතර අනෙක Telegraph යන්ත්‍රය විය
ටෙලිග්‍රාෆ් යන්ත්‍රය යනු ඉතා සරල මට්ටමේ SMS යැවීමේ ක්‍රමයක් ලෙස හැදින්වීම නිවැරදිය
මේ මගින් පණිවිඩ යැවීමට භාවිතා කලේ අන්තර් ජාතික Morse Code හෙවත් මෝස් කේත භාෂාවයි. තඹ කම්බි හරහා ඕනෑම තැනකට විදුලි තරංග මගින් පණිවිඩ යැවීම මෙමගින් සිදුකෙරුනු අතර 19 වන සියවස වන විට මෙම ටෙලිග්‍රාෆ් කම්බි මහද්වීප හා සාගර හරහාද පැතිර ගොස් තිබුනි
ටෙලිග්‍රාෆ් පණිවිඩ වල ගැටලුව වූයේ පණිවිඩය Morse Code බවට පෙරලීමට හා Morse Code මගින් ලැබෙන පණිවිඩය නැවත ඉංග්‍රීසියට හැරවීමට සෑම විටම Morse Code දන්නා අයෙකු ටෙලිග්‍රාෆ් යන්ත්‍රය අසල සිටිය යුතු වීමයි
Wikipedia වෙබ් අඩවියේ වාර්තා වලට අනුව 2013 වර්ෂය වන විට ලොව පුරා ජංගම දුරකථන බිලියන 6.08 කටත් වැඩි ප්‍රමණයක් ඇති බව සඳහන් වේ
එම වෙබ් අඩවියේම සඳහන් වන ලෙස ලෝක ජනගහණය වන්නේ බිලියන 7.01 පමණය
මෙයින් පැහැදිලි වන ලෙස ලෝක ජනගහණයට සාපේක්ෂව ජංගම දුරකථනවල ප්‍රතිශතය වන්නේ 87 %  යි
මෙම වාර්තා වලට අනුව තව කෙටි කාලයකින් ලෝක ජනගහණයට වඩා ජංගම දුරකථන ප්‍රමාණය ඉහළ යයි ද
යන්නෙන් සැකයක්ද ඇතිවීම සාධාරණය
එසේ පැවසීමට හේතුව වන්නේ දැනටමත් සමහර රටවල් තුල ජනගහණයට වඩා ජංගම දුරකථන ප්‍රමාණය වැඩිවී ඇති නිසාය
උදාහරණ ලෙස රුසියාව , ඇමරිකාව , බ්‍රසීලය වැනි රටවල් දැක්විය හැක
ලෝකයේ වැඩිම ජංගම දුරකථන ප්‍රමාණයක් ඇති රටවල් 10 පහත දැක්වේ